text:
Den e programa aki nos invitado ta Sr. John Rafael Hart. Ela nase 9 Juni 1930 na Brooklyn, New York i ta bibá na Aruba. E fam Hart ta indika ku e ta di desendensia Boneriano. Nos ta kombersa kune tokante su bida, spesialmente funkshonnan ku ela okupa na Aruba i tambe e Aruba di antes.
Produkshon: Fundashon Históriko Kultural Boneriano
Durashon: 54 minüt
Nòmber: John Rafael Hart
Fecha di nasementu: 09-06-1930, Brooklyn, New York
Fecha di grabashon:
Entrevistadó: F. D. (Bòi) Antoin
Okashon: Herensia di Siglo 20
John Hart ta bibá na Aruba. E fam Hart ta indiká ku e ta di desendensia Boneriano. Pregunta: Dikon John, un desendiente di Boneiru a nase na New York? John por konta algu di esaki? Kontesta: Mi mama ku mi tata a nase na Boneiru. Mi tata yama Juan Ricardo Hart i mimama yama Jacomina Daalling Hart.Nan a namorá otro na skol na Boneiru i nan a bai kasa na Brooklyn. Mi mama su fam tabata Daalling. E tempu aya hopi boneriano tabata bai Brooklyn. Mi mama tin dos ruman hòmber, Juancito i Olivieranto nan a paga pasashi pa nan i nan a bai Brooklyn. Nan a bai ku Baralt, e barku di KNSM. Pregunta: Ki trabou e tata di John tabatin na Brooklyn? Kontesta: El a nabegá hopi i a traha pa kòki. Despues el a traha den Zeemanclub na Brooklyn. Mi wela, mamadi mi tata, a skirbié un karta: “Mi yu, bin Boneiru. Boneiru ta mihó ku Merka. E kabes a susha i nan a bai Boneiru. Nan a bai biba Boneiru ku nos tur. Pregunta: Kuantu ruman Johnnan tabata ora ku nan a bin biba Boneiru? Kontesta: Nos tabata sinku ruman, kuater hòmber i un muhé. Nan yama Maria Martilia, Jenny, Olivia, Alexandrina i mi mes. Tin un rumanmas ku a nase na Boneiru, Carlos. Pregunta: John no ta kòrda masha kos di Brooklyn? Pregunta: Nò, mi no ta kòrda nada. Mi tabata chikitu, mi por a bai Boneiru ku 12 luna. Mi ruman muhénan sí a bai skol na Brooklyn. Ora ku nan a yega Boneiru nan tabata papia ingles, despues papiamentu, nan idioma.
Pregunta: John a yega di tende di mas famia ku a biba na Brooklyn? Kontesta: Mi omo, ruman di mi tata. E tin tres yu, dos muhé i un hòmber. Mi omo yama Federico Hart. Nanta yam’é Mo Fechi. Mi mama tin dos ruman hòmber ku yama Olivier i Juancito. Nan a keda biba semper na Merka, pero nan a muri kaba Pregunta John a yega di bishitá nan na Merka despues? Kontesta: Nò, mi n’ wòri mas. Mi ta un merikano ku pasport merikano. Mi tin pasport merikano i tambe pasport hulandes. Pregunta: Kon bini John a keda ku e pasport merikano? Tabatin un motibu spesial? Kontesta: Mi tin un ruman hòmber ku tabata biba na Puerto Rico. Carlosa kasa ku un Portorikeño i a bai biba na Brooklyn. Anto pa mi bai fakansi serka dje mi tabatin mester di un visa. Pero dor ku mi a nase na Merka mi no por a haña visa, mi por a haña síun pasport merikano. Esei a pone ku mi tin un pasport merikano. Esei ta bon paso mi yunan a krese i mi tin yumuhéku ta biba na Houston. Asina ta ku e pasport merikano a yuda hopi pa bai pasa fakansi serka nan. Pregunta: Ora John a bin Boneiru komo mucha, John a lanta na Boneiru? Kontesta: Si, mi a lanta na Boneiru,na Sabana, na kas di Da Booi, pegá ku skol. Nos a biba hopi den e kas ei serka mi mama ku mi tata. Mi mamanan no a biba muchu na Boneiru tampoko. Pregunta: Ora nan a yega Boneiru ki trabou John su tata a bai hasi? Kontesta: Mi tata a bai nabegá na Aruba i despues mi mama a bai buska trabou p’ e na Boneiru. El a bira ‘vuurtorenwacht’ na Playa Pariba, esun di Saliña, Willemstoren. Nos tabata keda drumi hopi serka dje einan, hopi skur. Nos tabata tende gritu anochi pero nos a drumi bai. Ora di dia habri hunga bo ta hunga tròm ku fli. Mi tata tabata kushiná bon pa nos kome, piská fresku. Pregunta: E so tabata warda toren einan òf e tabatin kompaño? Kontesta: E tabatin kompaño, Jonchi Martines. Un siman mi tata tabata keda i un siman e tabata keda. Pregunta: Ku kiko tabata bai na e toren, ku outo, ku pia, ku kabai òf buriku? Ta kon e transporte tabata?
Kontesta: Ora ta ofisial ta ku outo anto ora ta no ofisial ta ku pia.No ofisial ke men ku bo ta bai na pia. Nos famia tabata bai ku outo.Pregunta:Den dia nan no tabatin trabou pa hasi? Ta piska nan tabata piska? Kontesta: Mi tata tabata un hòmber kreativo. El a kohe e toren el a drech’é, el a fèrf e, traha piedra na banda i traha kaminda. E hòmber ei no tabata sinta ketu. Pa ami,Saliña tabata un parti históriko. Mi no por lubid’énunka. Pregunta: Mas pabou tabatin un produkshon di salu tambe. John ta kòrda ku hendenan tabata saka salu fo’i den e saliñanan? Kontesta: Sigur no, nan tabata saka salu fo’i den e bakinan. John Torbet tabata dirigí e trabounan den Saliña. Nan tabata paga e hendenan un sèn pa kada garoshi di salu. Un tempu nan tabata traha salu i otro tempu nan tabata tira e salu na boton. Anto e salu a keda einan. Tempu di mi tempu e barkunan no tabata bin buska salu einan.Nan tabata manda e sakunan di salu Playa ku trùk anto di Playa nan ta bai riba barkunan, manera Ruth, Melania. Mi ta kòrda ku tabatin un barku pretu, ingles, un brek. E tabatin bin kue hopi salu. E hendenan tabata traha pòrnada pasó e kapitalistanan tabata gana hopi plaka ayanan. Pregunta: E famia Hart di John, ta e famia Hart di Playa, ke men Joss Hart, Elisabeth Bachi, Booi? E famiaHart a meskla hopi ku e famia Booi na Boneiru? Kontesta: Nan a kasa ku nan. Joss Booi mes a kasa ku un Venezolano, Laura. Mi no ta kòrda su fam. Pregunta: E famia Hart aki ta un famia importante na Boneiru. Ora John ta papia di kapitalista, e hendenan ei tambe ta kapitalista òf nò? Kontesta: Boneiru tabatin dos kapitalista. Esundi Saliña anto e otro di barkunan. Esun di barkunan tabata mihó pará ku esun di Saliña. Esun di barkunan tabata Hart nan. Pregunta: Famia Hererra tambe tabatin hopi plantashi. Famia Hellmund tambe. Ora bo konta bon ta tres te kuater famia tabatin ku modana Boneiru. Famia Debrotnan mas promé, Shon Michael Boom. Ta nan tabata por bisadoño di Boneiru òf nò?Kontesta: Michael Boom tabata bende kabritu. Mi ta kòrda ku mama tabata traha p’e. Un pakus e tabatin, e tabata un hòmber kòrá, haltu asina. Hellmundnan tabatin pakus.Hartnan tabatin negoshi, mata kabritu tur siman. Pregunta: John, ora mi papia ku e hende grandinan ku a traha pa e famianan Hart i Hellmund, nan tabata bisa ku e hendenan ku tabata traha pa nan no tabata haña sèn den nan
man, nan tabatapaga nan ku bòn. Ta bèrdat? Kontesta: Si, mi a mira esei si, nan ta haña bòn i ta bai kumpra kos na e negoshi di e famianan ei mes. Ke men esun ku a duna bòn, a gana riba nan.L.D. Gerharts a kibra e asuntu di bòn, el a kibra tur kos. Gerhartsta un parti sosial di Boneiru. Mi a traha pa Gerharts. Dia mi tabata mucha m’a bai traha na Brakapùt. Despues ku mi mama i tata a muri, nos tabatin mester di sèn pa mi ku mi rumannan. El a dunami trabou den su ofisina. Mi tabata selektá tur papel di gobièrnu, vervoer, belasting, duana,tur kos.Mi tabata pone nan apart pa Medardo Thielman paga nan. Pregunta: Si John wak bèk, John por bisa ku Gerharts a hasi hopi kos pa Boneiru, bon kos? Kontesta :Si, bon kos. Hopi hende tabata kere ku Gerhartsa hasi kos ku su plaka. Nò, Gerharts a hasi loke e mester a hasi. Tabatin lei sosial, lei kolonial pero el a sali dilanti pa yuda hendenan di Boneiru. El a yuda nan di un manera òf otro. Niun hende no a hasi manera Gerharts a hasi. Pregunta:Nan a duna asta un kaya na Boneiru ku e nòmber di LD. Gerharts. John ta di akuerdo ku esei? Kontesta :Sigur no, Sabana mester a yama L.D. Gerharts pasobra Gerharts a hasi hopi pa Boneiru. Pregunta:John a bai skol na Boneiru, skol di frater e tempu ei? Kontesta :Si, Frater Francisco, Frater Martines. Tabatin mener tambe na skol. Shon Bubu Booi, Calito Nicolaasi Charles Beukenboom. Ta nan tres tabata e úniko maestronandi skol.Nan tabata dal bo, bo mester a habri bo man pa bo a wanta sla. Bo tabata haña dies sla den bo man. Anto bo no tabatin mag di yora durante e sla, despues si. Nan tabatastrèn, pero esun di mas strèn tabata mener Charles Beukenboom. Calito i Shon Bubu sí tabata pasífiko. Charles tabata duna muchanan ‘bijnaam’. Ami nan tabata yama mi Shosho. Pero nan a siña nos bonerianonan bon siñá. Mi ta agradesido na nan. E sùrnan tambe a siña e mucha muhénan bon i e fraternan a siña e mucha hòmbernan bon. Nan tabata strèn, pero tabatin un motibu. Awe loke ku mi ta wak den e islanan aki no ta e kos ku nos a laga.Loke ku mi ta wak den e islanan aki ta ku nan ta ‘please’ muchue muchanan. ‘Please’-mentu na Boneiru no tabatin.Mi tata ku mi mama tabata strèn tambe. I bo mester a bai traha pa kria bo mama, ‘period’. Si ta nabegá bo mester a nabegá òf ta riba barku di bela bo mester a bai, pero ta asina e bonerianonan a lanta. Nan tabata strèn pero e motibu tabata bon. E sistema di boneriano tabata bon. Pregunta: E bonerianonan ta pasífiko, nan ta bisa ku nan ta humilde, ku nan ta aseptá muchu hopi kos i ku e kos ei no ta bon.
John komo un hòmber ku tabata den sindikato ántes, ora bo ta humilde bo ta soportá muchu kos òf nò? Kontesta: Bo tin rason, humilde nan ta, pero nan ta stret si, nan ta ‘point’. Bo no por tuma un boneriano hasi sokete. Ke men e hendenan di ántes, mi no ta papia di awor, mi ta papia di ántes.Ora nos sa bai wak futbòl, ta wega di futbòl tin. Ora nan ta hinka gol, ta gol nan ta hinka, no ko’i loko. Pregunta: John mes tabata hunga bala tambe? Kontesta :Si, mi tabata kiper. Mi tabata hunga den e tim di Brakapùt. Despues di a kaba skol di fraterna Boneiru, mi a bai Brakapùt serka e ‘broeder’-nan. E ‘broeder’-nan ei sí no tabata strèn, nan no tabata dal. Nan tabata duna bo straf. Si bo no bai skol, bo no ta hunga bala.Nos tabata kome bonchi tur dia. Anto djabièrnè nan tabata duna nos piská, masbangu. Pregunta: Ken mas tabata huntu ku John, ku John ta kòrda,muchanan diBoneiru ku tabata naBrakapùt? Tabatin mas? Kontesta: Sigur no, diferente di mi amigunan a muri si. Mooi Marchena, tabata hunga bala bon. El a muri. Faito Migares, ta na bida ainda i ta biba na Kòrsou. E tabata bisti mashá bon mes ora ku e tabata bai frei, e tabata bai frei na flus.Anto ora e pasa dilanti di santana e ta kore, e tabatin miedu. Pregunta: John a biba na Brakapùt, anto kua skol John a bai? Kontesta: Si bo a biba na Brakapùt, bo ta bai skol i siña pa Bankwerker, pero debí ku mi famia tabatin mester di yudansa, nan a manda mi Boneiru. Kasá di mi tanta, Shon Papa, a manda mi Boneiru. Mi a bai Boneiru anto e ora ei Gerharts a yuda mi ku trabou. Despues mi a bai Aruba. Pregunta: Kon bini John a bai biba na Aruba? Kontesta: Mi ta kòrda kuat’or di a tardi mi a sali ku e barku Hudson, di famia Marchena, for di Boneiru. Pregunta: Dikon John ta bira hopi emoshonal ora John a bai fo’i Boneiru, John tabatin duele di bai for di Boneiru? Kontesta: Si, mi tabatin duele di a bai laga mi rumanmuhénan. Mi mama ku tata no tabata na bida mas. Pregunta: Kon Aruba tabata e tempu ei?
Kontesta: Na aña 43 mi a bai Aruba, tempu di segundo guera mundial.Aruba tabata un bon isla. Hopi hende a traha pa Lago. Tur atardi trùknan tabata bai bin ku hende pa traha. Ami a traha pa Jan Eusebio Croes, bende piesa di outo. Mi tabata kobra 25 florin pa siman. Pero despues e plaka no tabata yega. Bo tin ku paga bo kuminda i bo tin ku manda plaka Boneiru. Asina nos a lanta, mester kria famia. Boneiru tabata malu e tempu ei, no tabatin trabou. Aruba tabata yen di traboue tempu ei, aña 43. Aruba ta un isla bendishoná. Te ainda e ta bendishoná, Dios tin su man riba Aruba.Fo’i dia m’a pone pia aki riba kos ta bai bon pa mi, mi a haña trabou. P’esei m’a bai nabegá. Mi promé barku tabata Maracay. Esei tabata despues di guera. Pregunta: John no a pasa den e tragedianan di guera? Kontesta: Nò, na Boneiru si. Un partidi nos a keda sin bai skol pasó e Alemannan tabatin mester di e skol pa nan a bai den dje.Despues di guera mia bai nabegá pa Lago na Aruba riba e barku Maracay, un tènker. Esei tabata e promé barku, despues m’a bai nabegá pa Livingston Roe, un ‘ocean tanker’. Pregunta: Kiko ta e diferensia entre un ‘ocean tanker’ i un ‘lake tanker’? Kontesta: Un ‘lake tanker’ tabata bai Maracaibo so pa kue petrolio pa nan a refiná. Un ‘ocean tanker’ nò, e ta kue ‘fuel’ pa bai kuné na diferente porta.E Livingston Roe ei,ami tabata gustae barku eipasobra ta Havana ku Cuba so e tabata bai. M’a keda hopi tempu ku e barku ei. Un aña i piku sin bai Aruba, pero e tabata laga bo na wèrki tambe. Bo tabata gasta tur bo sèn i esei no tabata e intenshontampoko. Despues e barku a bin Aruba anto e problema di bandera panameño a pone ku nan a baha nos tur for di e barku i e hendenan di Panamá a subi e barku.Ami, suèltu a yuda mi i m’a haña un barku ku yama Misoa. E mesun dia ku nos a sali ku e barku nos a bai drei dòk na Jacksonville na Florida. Nos a keda tres pa kuater siman drei dòk, despues nos a bin Aruba bèk. Na Lago si bo tin dos luna di fakansi bo tin ku tum’é. Ami tabatin tres luna di fakansi, mi a tum’é i a bai Boneiru. M’a bai Boneiru na aña 50 i m’a namorá di Ana yòn-yòn-yòn. Na aña 53 nos a kasa. Pregunta: Kon John a topa ku Ana, ta ken a gusta otro promé?Kontesta: Na su tanta nos a topa, komo ku mi sa bai kas di su tanta, Shon Mona ku Olivia su prima anto ei mi a namorádi dje. E kos no a bai fásil. El a bai duru. Promé ku mi a pensa pa kasa, m’a haña un karta ku el a dank mi. Tur kos a kaba. Pregunta: Ana, kon bin Ana a dank John na promé instante?Kontesta: Na promé instante nos a gusta otro, pero despues nan tabata bisa mi ku e hòmber aki tabata bebe, barku tabata bai lag’é. E ora ei m’a bisa: “Papa, mi no ta sigui ku e mucha hòmber aki mas, pasó e no ta stret. Papa a bisa: “Nò mi yu, t’asina tur
hòmber ta. Despues nos a keda skirbi otro pero despues mi di laga e kos aki kaba asina. Despues mi a bai biba Aruba ku 18 aña anto despues di un aña nos a sera ku otro atrobe. Pregunta: Ta bèrdat ku John tabata gusta dal beter te ku barku tabata bai laga John? Kontesta: Nò nò, ta redashi e kosnan ei tabata. Hendenan tabata traha kos. Boneriano no, gusta redashi. Mi tabata dal mi beternan si, mi tabata gusta serbes Heineken. Pregunta: Kon ku bai bin boso a kasa, na Aruba mes? Kontesta: Si, nos a kasa na Aruba mes. Despues mino a nabegá mas, pasó e barkunan a kaba. Nan a mara e barkunan anto m’a bai traha na tera. Mi tabata traha den Lago Hòspital pa shete aña komo kòki. M’a traha den ‘food and beverage’. Mi tabata yuda nan ku salada ku e kosnan ei. Despues sindikato a bin aden. nan a forma Petroleum Federation of Aruba. Jose Hernadezdi Hòspital a puntra mi si mi ke a bira miembro di Petroleum Federation.Mi tatalo a bisa mi: “mi yu, union ta bon. Union ta hasi forsa”. Pero aki na Aruba union no tabata bon. Nan ta bringa union ketu bai. Mi a djòin Petroleum Federation of Aruba. M’a bira ……………….. Nan a elegí mi den bestür. M’a bira sekretario general. Hopi seminario m’a bai. Pregunta: Ke men e tempu ei ketu bai trahando pa Lago. Kon e situashon i kondishon di trahadónan di Lago tabata? Kon Lago tabata trata su trahadónan? Kontesta: Si, ketu bai trahando pa Lago. E tempu aya e pago no tabata bon. Pero danki Dios pa Federashon e pago a bin drecha masoménos. Pregunta: Elio Pellegrim tambe tabata den bònt, e tabata den Ayoha. E tabata konta ku ta nan sindikato a logra baha kantidat di ora di trabou di trahadónan di Lago di 48 ora pa 40 ora. Ta korekto? Kontesta: Esei ta korekto, pero mi ta bisa danki na nos Federashon, pasobra nos tabata den kompetensia ku nan. Nos tabata den korant tur ora bai. Pregunta: Dikon nan tabata bringa otro, dos sindikato ku tabata defendé e mesun trahadónan di Lago? Dikon nantabata asina tantu kontra otro? Kontesta: Esei ta Ellisy, e tabata un sindikato ‘blind’. E tabata masoménos un sindikato riba papel. Nan tabata mas nabanda di e doño di trabou ku nan banda di e trahadónan mes. Despues nan a drecha si, nan a bin pafó, na televishon i nan a pone nan ofisina. Ajoha a bira un bònt. Nos a kore referèndem kontra dje, nos a pèrdè referèndem, e ora eimi a ‘give up’. Mi di awèl nos a pèrdè referèndem, boso bai kaminda mayoria ta. Nan a tuma mi mashá na malu.Mi tabata buska trabou na gobièrnu i a haña trabou na Huis van Bewaring. Huis van Bewaring tabata un prizon ku mi n’ ta konosé. Pa mi haña ‘interview’ ku defunto Leo Maduro, mi mester a hasi
masha kos pa mi a yega Huis van Bewaring. Mi no tabata konosé e lugá mes. E tempu aya mi tabata konosé e ministernanJonchi, Kroon i Jockheernan bon. M’a bai serka Isa, minister di hustisia, i a puntr’é si e tabatin un trabou pa mi na Huis van Bewaring, wardadó di prezu. E ora ei m’a haña e trabou di wardadó di prezu ei i mi a tum’é. E tabata un benefisio, pasobra e trabou no tabata fásil.Huis van Bewaring tabata situá e tempu ei na Dokota. Pregunta: Tabatin hopi kriminal pisá na Aruba e tempu ei? Kontesta: Nò. Aruba no tabata konosé kriminalidat. Masha poko un hende bai será pa un krímen. No tabatin ni atrako ni asesinato manera tin awendia. Despues tur kos a bira moderno, a bin hotèl. Nan a bin buska mi pa nos lanta hotèl Hogesunion.Komo ku mi tabatin eksperensia den sindikato, Antonio Janga, un boneriano, a bin buska mi. Pregunta: Kon bin tin tantu boneriano asina den sindikalismo na Aruba? Bo ta haña Chinto Diaz, Elio, Antonio Janga, John Hart. Kon bin bonerianonan tabata asina aktivo den sindikato? Kontesta: En prinsipio na kas nan tabata tende di sindikato anto nan tata ku nan mama tabata bisa nan pa drenta union pa nan haña forsa. Asina tabata na Boneiru, Aki na Aruba ta otro. Pregunta: Ke men Hotel Hogesunion John Hart a yuda pa lant’é? Kontesta: Mi a yuda pa lant’é via CAO ku Hotèl Caribe, Sheritan, American Hotel, Concord Hotel, Manchebo Beach, Strand Hotel. Pregunta: John a bira presedente di sindikato? Kontesta: Si, m’a bira presidente.E tempu ei tabatin masha poko wèlga. Pregunta: Tabatin hopi inhustisia den sektor di hotèl? Kontesta: Nan sa bisa no mata galiña ku pone webu di oro. Anto bo n’ ta kore ku e hotèlnan pero bo tabata mira bon kiko bo tabata hasi. Aki na Aruba tin hopi sindikalista pero nan mester ‘watch out’ pa e webu di oro ei no bai pèrdí. Dia ku e webu di oro ei bai pèrdí nos tin problema serio. Pero mi ta respetá e sindikatonan ku tin na Aruba aki. Nan ta bai bon. Pregunta: John a yega den un posishon hopi haltu na prizon?
Kontesta: Si, nos a bai lès na Huis van Bewaring pa nos siña ‘bewaker eerste klas’, officier eerste klas.Mi a pasa èksamen serka Weis de Haseth. Weis tabata gezaghèber un tempu na Boneiru.Komo officier eerste klas nana manda mi bai traha na Kòrsou. M’a traha 3 luna na Kòrsou. Kòrsou sí tabatin hopi kriminal pisá. Despues mi a bai Aruba bèk. Ora ku nos hefe a bai i bira opzichter eerste klas, mi tabata mayor kaba i nan a puntra mi si mi ke a bira hefe di henter e prizon. Mi a tuma e responsabilidat grandi ei i a keda 10 aña hefe. Despues ku mi a bai kupenshunainda nan no por a haña un hefe ku e …………den prizon. Prizon ta un lugá ku e maneho no ta brutalidat. Ku trankilidat i ‘comon sense’ bo ta yega. Ami ta e promé hefe ku a pone kultura den prizon. Na fin di aña prezunan ta hunga komedia, nanta ‘have a good time’. M’a sòru pa duna e prezunan un trato humano. Pregunta: Tin hende ta bisa ku mester trata e prezunan malu pasó si bo trata nan malu nan mester sinti pa loke nan a hasi. John no tabata pensa asina? John tabata mas sosial? Kontesta: Mi tabata pensa ku hues a kastigá nan. Ami no tin ku kastigá nan mas, mi tin ku sòru pa nan. Mi ta kontentu ku hopi di mi kompañeronan a haña un bon ………………..Rovello ta mayor den prizon, ta hòmbernan ku mi a trein. E ta un bon mayor, pero nan mester hasi nan direktor. Pregunta: John ta kòrda hopi riba Boneiru ainda? Kontesta: De bes en kuando mi ta kòrda riba Boneiru. Boneiru no ta di nos mas, di Hulanda. Mi ta pensa ku esei ta un mal desishon pa kita nos isla fo’i nos. Un boneriano no por bati riba su pechui bisa ku e ta boneriano. Un boneriano no por bai Boneiru mas.


c: text/html

text:
Nos invitado den e programa aki ta Johannes Muriël De Jongh kariñosamente jamá Janshi. Ela nase 8 Mei 1917 na Boneiru pero a pasa gran parti di su bida na Korsou. E ta un di e piskado nan Boneriano ku a bai hasi e profeshon aki na Korsou. Nos ta kombersa kune tokante su bida i tambe di su profeshon.
Produkshon: Fundashon Históriko Kultural Boneriano
Durashon: 59 minüt
Fuhikubo ta presentá: Johannes Muriël (Janshi) De Jongh
Nos invitado den e programa aki ta Johannes Muriël De Jongh kariñosamente jamá Janshi. Ela nase 8 Mei 1917 na Boneiru pero a pasa gran parti di su bida na Korsou. E ta un di e piskado nan Boneriano ku a bai hasi e profeshon aki na Korsou. Nos ta kombersa kune tokante su bida i tambe di su profeshon.

robotstxt: allowed

filter: keep


text:
Oranjestad-Den medionan di comunicacion a sali cu lo bai cobra pa recohe desperdicio di cas. Ora cu nos kere cu loke ta ser cobra, ta bai pa nos compania di utilidad Serlimar, pa nos gran sorpresa ta resulta awor cu e entrada aki ta bai pa yena saco di e compania competidor di Serlimar. Ta tristo pa mira con un biaha mas e gobierno di AVP ta haci tur cos cu ta nan alcanse pa desangra Serlimar. Den pasado ya esaki a ser haci, y awor nos ta mira cu nan ta haci exactamente mescos atrobe!
Pues poco poco servicionan basico ta wordo saca for di control di pueblo pa pasa nan pa comerciantenan haragan, cu kier mundo pa nan so.
Awe ta Serlimar cu e recohemento di sushi; cua compania di utilidad lo sigui? Nos no mester lubida cu e desperdicio aki ta wordo pasa pa e compania financista di AVP, pa esaki na su turno recicla esaki pa e bai bende e energia back na WEB. Pakico Serlimar mes no por a haci esaki?
Mescos ta e caso di e molinan di biento cu no ta WEB ta produci, sino WEB tin di djis cumpra, cualkier sea e prijs. Pues otro pida di un servicio basico ta bai den mannan particular. Y asina ey lo bai pasa tambe cu Elmar y despues cu Setar.
Ya caba nos ta mira cu tin intencionnan serio pa privatisa Laboratorio Nacional.


text:
MERKA — E Klásiko Mundial di Beisbòl a yega na su final ayera ku e selekshon Merikano derotando Puerto Rico ku skor di 8-0. Picher di Merka, Marcus Stroman a keda nombra komo e hungadó mas balioso di e Klásiko Mundial 2017.
Banda di esaki tambe e hungadó nan ku ta den e “2017 All-World Baseball Classic Team” a keda nombra. Akinan e pelotero Kurasoleño, Wladimir Balentien a keda selekshon di forma unánime. Balentien ku a hunga pa e selekshon di Reino a tabata tin un promedio .615 ku 4 honron i 12 kareda empuha durante e kampionato.
E siguiente peloteronan a keda selekshon pa e “2017 All-World Baseball Classic Team”:


text:
Wardakosta Karibe Hulandes resientemente a risibí un notifikashon ku e tankero CETUS tabatin
problema riba laman, i ku e tripulashon mester a bandoná e barku inmediatamente. Sentro di
Reskate i Kordinashon mesora a dirigí e avion di patruyahe di Wardakosta pa e ubikashon
spesifiká, pa kontrolá kiko a sosedé. Una bes ku a yega na e lokalidat, mas o ménos 160 mia
nortwèst di Kòrsou, e tripulashon di e avion Dash a mira ku e personanan den laman tabata drif
riba e asina yama ‘fenders’ di e barku pasobra nan tankero ku e nòmber CETUS a senk. Despues
di esaki e avion Dash a tira dos boto salbabida for di e avion pa e 14 personanan den laman i un
kachó. E personanan a subi i sinta lihé den e botonan salbabida, en espera di yudansa ku tabata
na kaminda. Pa por a tene e dos botonan di salbabida na bista, kualnan tabata drif riba laman
separá for di otro i salbaguardiá e siguridat di e personanan, RCC a dirigí un di dos avion
patruyero di Wardakosta na e lokalidat pa tambe duna asistensha riba laman. E helikòpter di e
cutter di Wardakosta Merikano (USCG), ku e nòmber THETIS, tambe a yuda buska e personanan
riba laman durante e akshon di reskate aki.
RCC entretantu a manda un petishon via NAVTEX pa e tankeronan MELBA i STAVANGER, pa
asistensha den e kaso aki. E dos tankeronan ku a bai di akuerdo pa ofresé yudansa, a nabegá
inmediatamente bai na e personanan pa salba esakinan. Una bes ku nan a yega na e lokalidat e
tankeronan MELBA i STAVANGER a tuma e personanan di e dos botonan di salbabida na bordo.
Den akuerdo ku RCC i e kapitannan di e dos tankeronan, e personanan i e kachó a nabegá a
bordo di e tankeronan di kual un a bai Venezuela i e otro Trinidad i Tobago, pa despues bai nan
kas bek sano i salvo. Riba e tankero CETUS ku a senk, tabatin dos miembro di tripulashon ku te
awe a keda pèrdí. Wardakosta ta deseá famia di esnan pèrdí forsa.


text:
Diahuebs mainta habitantenan di Montaña a scucha un desordo fuerte band’i nan cas y ora a bay wak ta e antena di radio di nan bisiña a kibra den dos, y e habitante por a mira e persona ta colgando na e mast debi cu e tabatin harnas na su curpa.
Di biaha a drenta cura di cas y a corta e harnas y a cuminsa cu CPR, debi cu e persona no tabata reacciona. A bati alarma na autoridad tambe, unda ambulance y polisnan a keda dirigi di biaha p’e sitio.
Na yegada di autoridad e habitantenan tabata cu cpr y paramedico a tuma over, segun e personanan e persona lo a subi e mast di e radio amateur pa haci trabou, pero e mast a kibra den dos y e homber a keda ta colga y nan a corta e wayanan na su curpa pa asina purba skape. Pero tabata envano paramedico a haci nan intento y na final a notifica pa dokter presenta pa constata morto. E homber di fam B, tabata un persona cu ta sufri di salud y posiblemente cu e calor y a bira malo di e sucedido lo a pone cu a fayece di biaha.
Por a tuma nota cu e mast cu ta wanta e antenanan no tabata den bon estado, esaki ta trabou di DTI pa controla e situacionnan aki.
A notifica slachtofferhulp pa presenta pa asina atende momento cu famianan y amistad presenta. Personal di DTI tambe a keda poni na altura pa bin mira e situacion di e mast cu ta cay bou di nan encargo.
Na final auto funeral a presenta pa bay cu e morto pa cas funeral.


text:
Michael Moore a traha dokumentario riba Trump.
E sineasta Michael Moore a traha un dokumentario sorpresivo riba Donald Trump. Djamars anochi na New York e pelikulá titulá "Michael Moore in Trumpland", a debutá. Ya for di den wikènt por a mira e obra den otro siudatnan rònt Merka. E dokumentario ta sali nèt ún dia promé ku e debate final entre Hillary Clinton i Donald Trump.
Segun e sinòpsis di e pelíkula, Michael Moore di forma chistoso ta trese su eksperiensia den "Trumpland", miéntras ta falta algun siman pa Elekshon na Merka. E dokumentario ta basá riba un "one man show" ku Moore kier presentá resientemente den un teater na Ohio. Sinembargo gerensia di e sala a probihí su presentashon, pasó e obra lo tabata muchu kontraversial.


text:
WILLEMSTAD – Empresario di agrikultura na Kòrsou no por demandá sèn di e fondo nashonal di konstrukshon di dos mion florin, ku gobièrnu a pone na banko PBS. A fris e dunamentu di kredit te próksimo aviso.
Agrikultor no ta haña nada tampoko serka Obna (Banko di desaroyo di Antia Hulandes), ku te ku lantamentu di e fondo di agrikultura tabata é dunadó di kredit pa agrikultura, krio di bestia i peskeria.
Plannan pa agrikultura duradero
Minister Suzy Camelia-Römer di Salubridat, Medio Ambiente i Naturalesa a anunsiá poko tempu pasá ku den sinku aña Kòrsou mester tin agrikultura duradero.
Segun kunukero Wendel Alberto, tesorero di e koperashon di agrikultura na Bandabou, esaki ta posibel basta gobièrnu sostené e agrikultornan finansieramente, introdusí legislashon fisiosanitario i aktua severamente kontra ladronisia i vandalismo.
No ta konosí ki tempu por bolbe entregá petishon pa un fiansa di e fondo di agrikultura. “Minister Camelia-Römer a indiká ku e fondo di agrikultura ta den revishon”, segun Wilbert Geertruida, presidente di Adeck, e asosiashon pa negoshi mediano i chikí.
Tin muchu opstákulo
Segun Geertruida promé ku e medida ministerial aki, tambe tabata kasi imposibel pa haña un fiansa di e fondo. “E petishonario mester entregá un business plan, kumpra e produktonan nesesario e mes i entrega e bòn di esaki, i kumpli na hopi otro eksigensia mas”, Geertruida ta bisa. “Tin muchu opstákulo. E resultado ta ku den kuater aña di tempu di e dos mion ku tin disponibel a duna solamente 100 mil na fiansa.
E presidente di Adeck ta spera ku e kredit di agrikultura lo bira disponibel pronto, ku kondishonnan mas fleksibel, pa asina empresario desapuntá ainda por bini na remarke pa un fiansa.


text:
Oranjestad – Aruba Table Tennis Association (ATTA) den cooperacion cu Sport Centrum San Nicolas ta sumamente satisfecho cu e participacion di muchanan diahueps ultimo, den e torneo netamente pa beginners.
E torneo na Sport Centrum San Nicolas tabata bou di guia di entrenador nacional Ruddy Raga, kende a cuminsa exactamente pa 5:30pm cu algun wega di calentamento pa despues sigui cu e torneo mes den categorianan, U-10 y U 18.
Muchanan a demostra di tin bon talento pa e deporte di Ping Pong , apesar cu mayoria ta “principiante” , nan a hunga riba un bon nivel.
E ganadornan pa e weganan amistoso ta e siguiente:
Den categoria U10
1e. Justin Hugins
2do Jeramy Ras
3er Lohua Huang
4to Nathan EHeug
Den categoria U18
1e Ryan Rasmijn
2do Germain Dania
3er Jordy Zievinger
4to Shany Diaz
Aruba Table Tennis Association (ATTA) ta felicita tur participante , especialmente pasobra nan participacion a haci e promer torneo na Sport Centrum San Nicolas resulta den un exito.
Pa esnan cu kier sigui practica e deporte di Ping Pong por pasa diamars y diahueps for di 5:00pm pa 6:30pm tin entrenamento di Ping Pong na Sport Centrum San Nicolas . Pa mas informacion por tuma contacto cu representante di ATTA na 6400578 of 5634400 of na Sport Centrum San Nicolas 5848903.


text:
SETAR a cuminsa haci instalacion di su servicio nobo di IPTV pa e prome clientenan. IPTV, esta Internet Protocol Television, ta un solucion cu ta reemplasa e sistema actual di Cable TV. SETAR lo tin e solucion a base hybrid pues e por traha riba Coax y Fiber. E IPTV ta bin cu un sistema nobo di Wi-Fi cu yama Wi-Fi mesh. Cu e Wi-Fi mesh network di IPTV, clientenan lo por disfruta di e beneficionan di Wi-Fi manera miho cobertura den tur skina di cas. Banda di esakinan, e Wi-Fi network ta bin cu su app cu por download gratis riba iOS y Android. Via di e app aki por setup parental control, schedule pa paga/cende Wi-Fi na cas p’asina spaar coriente y por tin control di tur devices conecta. Tambe por maneha un “Guest network” ora cu tin bishita na cas.
E sistema nobo di IPTV ta bin cu un experiencia completamente nobo p’e usuario. Cu un user interface nobo, moderno y interactivo, e usuario por personalisa esaki, door di crea profile pa cada usuario, traha lista di e canalnan faborito y cambia e idioma di e interface. Tambe tin extra beneficionan manera: recordings, startover, catch-up TV y streaming riba celular y tablet cu e SETAR Live App ora ta na cas. Esaki ta disponibel pa 80 canal. E SETAR Live App lo ta obtenibel gratis riba iOS y Android. E proyecto di IPTV ta uno cu lo bay den fase. SETAR lo bay tuma contacto cu e clientenan den diferente bario, cu ta bin na turno pa aplica pa e servicio di IPTV. Asina aki SETAR ta sigui innova y trece lo ultimo den tecnologia y servicio pa su clientenan.


text:
Resultadonan di Beisbòl Liga Grandi ayera:
- Boston Red Sox a pèrdè di Baltimore Orioles ku skor di 2-0
Pa Boston, Xander Bogaerts a konektá 1 hit den 4 turno na bate. Xander tin un promedio di .320. Jonathan Schoop a konektá 1 hit den 4 turno na bate pa Baltimore. Jonathan tin un promedio di .290
- Washington Nationals a derota Philadelphia Phillies ku skor di 8-7 den 11 entrada
- Kansas City Royals a pèrdè di Cleveland Indians ku skor di 8-3
- Miami Marlins a pèrdè di New York Mets ku skor di 4-3
- New York Yankees a derota Tampa Bay Rays ku skor di 4-1
Didi Gregorius no a konektá hit den 3 turno na bate. Didi tin un promedio di .268
- Houston Astros a pèrdè di Texas Rangers ku skor di 5-3
- Detroit Tigers a pèrdè di Minnesota Twins ku skor di 7-1
- Oakland Athletics a pèrdè di Chicago White Sox ku skor di 8-7 den 14 entrada
- San Diego Padres a derota Arizona Diamondbacks ku skor di 10-3
- Colorado Rockies a pèrdè di Los Angeles Dodgers ku skor di 4-1
Kenley Jansen no a picha den e partido aki
- Los Angeles Angels a pèrdè di Seattle Mariners ku skor di 10-1
- Cincinnati Reds a pèrdè di San Francisco Giants ku skor di 5-3
Partidónan di Liga Grandi pa awe:
- Chicago Cubs kontra Pittsburgh Pirates (Doubleheader)
- Boston Red Sox kontra Baltimore Orioles
- Washington Nationals kontra Philadelphia Phillies
- Kansas City Royals kontra Cleveland Indians
- Miami Marlins kontra New York Mets
- New York Yankees kontra Tampa Bay Rays
- Toronto Blue Jays kontra Atlanta Braves
- Houston Astros kontra Texas Rangers
- Detroit Tigers kontra Minnesota Twins
- Oakland Athletics kontra Chicago White Sox
- St. Louis Cardinals kontra Milwaukee Brewers
- San Diego Padres kontra Arizona Diamondbacks
- Colorado Rockies kontra Los Angeles Dodgers
- Los Angeles Angels kontra Seattle Mariners
- Cincinnati Reds kontra San Francisco Giants
Resúmen:
Tripel A (Playoff)
- Sharlon Schoop no a konektá hit den 3 turno na bate pa Norfolk Tides. Sharlon tin un promedio di .294
Klase A (Playoff)
- Chris Garia a konektá 2 hit den 2 turno na bate ku 2 base por bola, 2 base roba, 1 kareda anotá i otro empuha pa High Desert Mavericks. Chris tin un promedio di .455
- Juremi Profar a konektá 1 hit den 3 turno na bate ku 1 base por bola pa Hickory Crawdads. Juremi tin un promedio di .333


text:
IMPOSIBEL
KOMISHON DI
DISPUTA DI SEGURO
Tur negoshante mester kumpli kun'é
Kiko bo mester hasi na momentu ku bo no ta di akuerdo ku akshon òf desishon di bo kompania di seguro?
E prosedura general di keho entre asegurado i kompania di seguro aki bou lo duna un bista di kua ta e pasonan ku un konsumidó mester pasa aden promé ku e por entregá un kaso na e komishon.
• E konsumidó ta akudí na promé instansia ku su
keho seka e kompania di seguro. E kompania di
seguro ta investigá e keho i ta duna su konklushon.
• Den kaso ku e konsumidó no ta satisfecho ku e
desishon e por akudí na Fundashon pa Konsumidó.
Fundashon pa Konsumidó ta investigá e keho i
tuma kontakto ku e kompania di seguro pa i
ntermediá pa e konsumidó.
• Si e intermediashon di Fundashon pa Konsumidó
no yega na un solushon satisfaktorio pa e
konsumidó, e por disidí pa laga e keho keda tratá
den e Komishon di Disputa di Seguro.
Laga nos pasa den tur e fasenan for di komienso di un keho.
Fase 1. Inisiá prosedura di keho seka bo kompania di seguro
• Drenta den kontakto ku e kompania di seguro pa
entregá un keho ofisial.
• Indiká bo nòmber, adrès number di telefòn,
number di pólisa i otro datonan relevante.
• Duna un deskripshon kompletu di e
akontesimentunan i splika dikon bo no ta
satisfecho.
• Hasi uzo di e formulario di keho di e kompania di
seguro si ta optenibel.
• Añadí kopia di tur dokumento relevante. Kòrda
warda e dokumentonan original.
Denter di 6 siman ku bo a entregá un keho bo kompania di seguro mester manda un reakshon por eskrito. Si esaki no ta e kaso òf si bo no ta di akuerdo ku e desishon tumá pa e kompania di seguro bo por aserká Fundashon pa Konsumidó pa intermediá den e kaso.
Fase 2. Apelá pa Intermediashon di Fundashon pa Konsumidó
Na momentu ku bo no ta satisfecho ku resultado di e keho ku bo a entregá serka e kompania di seguro, bo por inisiá un proseso di intermediashon serka Fundashon pa Konsumidó. E proseso aki ta kosta ANG. 10,00.
• Entregá bo keho via di telefòn, karta, meil òf yena
e formulario aksesibel via e wèpsait di Fundashon
pa Konsumidó.
• Indiká detayadamente kiko e keho ta enserá i saka
kopia di tur dokumentonan relevante.
• Tambe eventualmente por saka pòrtrèt i graba pa
duna un mihó bista di e keho
• Kòrda warda e dokumentonan original.
• Fundashon pa Konsumidó ta tuma kontakto ku e
kompania di seguro na bo nòmber i duna e
kompania espasio pa trese su punto di bista
dilanti.
• Aki e proseso di intermediashon ta tuma lugá.
Esaki no ta un proseso obligatorio pa e kompania
partisipá na dje.
• Si e intermediashon dor di Fundashon pa
Konsumidó no resultá den e resultado deseá, bo
por entregá un keho na e Komishon di Disputa di
Seguro Kòrsou.
Curaçao & Bonaire Insurance Association i Fundashon pa Konsumidó a sera un konvenio na aña 2013 pa traha huntu riba tereno di maneho di keho. Esaki a resultá den e Komishon di Disputa di Seguro Kòrsou (Geschillencommissie Verzekeringen Curaçao). Pa un kaso keda tratá pa e komishon aki e mester pasa promé den un proseso i e keho mester ta kai bou di algun kondishon.
Un di e kondishonnan mas importante ta ku un konsumidó por entregá un kaso solamente kontra su propio kompania di seguro. Mester tin un relashon di kliente-kompania di seguro pa por trese un kaso dilanti di e komishon aki.


text:
YUDANSA ku deklarashon di Inkomstenbelasting ONLINE
E aña aki tambe Belastingdienst, den kolaborashon ku Kamara di Komersio (KVK), ta brinda e oportunidat pa yudá bo ku yenamentu di bo deklarashon online. Bo ta pasa ku bo lèptòp, tablèt, òf telefon selular i bo ta risibi asistensia, di manera ku abo mes por hasi bo deklarashon online.
Bo ke hasi uso di e oportunidat aki?
Registrá bo mes adelantá, pa mas tarda djabièrnè 25 di aprel 2023, via: register@kvkbonaire.com
Kiko bo mester:
Dokumentunan di prueba (si ta aplikabel) pa hasi deklarashon:
- ‘Jaaropgave/Loonbelastingkaart’ i eventual otro entradanan risibí (kuenta anual E.Z.)
- Resibu di pago di seguro di bida
- Resibu di mantenshon di bo propio kas
- Karta di interes di hipotek i seguro di riesgo i kandela
- Karta di interes di fiansa personal
- Resibu di mantenshon di famia
- Resibu di gastunan médiko i òf fayesimentu
- Resibu di gastunan pa estudio propio i òf yu (nan) ku ta studia na un MBO, HBO òf universidat
- Deklarashon di inskripshon di e skol i e instansia ku ta finansiá e estudio
- Prueba di resepshon di interes (di spar)/dividendo
Sòru pa esaki ta di skèn i di seif kaba riba e aparato ku lo bai usa.


text:
Oranjestad -Fraccion di POR ta en espera di un encuentro cu Minister di Deporte, Alan Howell a duna di conoce durante e rueda di prensa di e fraccion. E ta bisa cu el a haya hopi peticion pa cu e veld di bala Xander Bogaerts na Lago Heights na San Nicolas, un veld cu a bay drasticamente atras. Un veld unda e muchanan ta train,cu tin e palonan di luz cu ta casi cay den otro poniendo e muchanan na peliger. Sin laga afo cu e muchanan mester di varios material por ehempel un batting cage.
Mientras tanto tin cu scucha cu e muchanan tin cu bende rifa pa nan por yega na e materialnan y kier hasta bende rifa pa drecha e facilidad na San Nicolas.
Fraccion POR tin esaki bon na bista y lo bishita e veld aki constantemente pa e team y mayornan sa cu fraccion di POR tin nan na pecho pa cu nan deporte y nan yiunan. Howell a indica cu lo bay haci todo lo posibel pa por yuda y pusha un tiki unda cu por, manera Lotto pa Deporte y cerca Minister di Deporte pa por yuda drecha e facilidad aki pa por tin un ballpark unda e muchanan por practica nan deporte trankilo y sin peliger.
Mas aleu e parlamentario di POR ta bisa cu a yega ora cu na momento cu bay over na construi un facilidad mester por conta cu un planning di con ta bay mantene e lugar tambe.
Finalisando Alan Howell ta felicita Minister di Deporte pa cu e anuncio di e construccion di Little League Ballpark na Dakota.
——————————————————————-
Oranjestad -Parlamentario Alan Howell ta lamenta e echo cu gobierno di AVP a dicidi di kita un otro negoshi di pariba di brug y mande pabou di brug. E ta referi aki na keuringslokaal cu a wordo kita for di Pos Chiquito y manda pa Barcadera.
E ta bisa cu no ta solamente e forma di actua dudoso di e ex minister Sevinger ta bin dilanti aki, unda a cera un deal cu un comerciante cu ta mara nos pueblo pa 5 aña largo cu un huur hopi mas halto y pa un area mas chikito, pero tambe e forma cu a dicidi di kita un otro lugar mas for di pariba di brug, perhudicando asina un biaha mas nos hendenan cu ta biba parti pariba di Aruba.
El a recorda con anteriormente e keuringslokaal tabata na San Nicolas y a wordo kita for di e sitio aki cu e consecuencia cu a afecta e negoshinan den e cercania. Awo a manda e keuringlokaal mas pabou, kite for di pariba di brug y e comerciantenan den e area seguramente lo bay sinti e consecuencianan tambe y e ta un forma di caba cu comercio pariba di nos isla.
Howell ta bisa, cu gobierno anterior no kier pariba di brug ni San Nicolas den ningun sentido bon, nan kier nan mes bon. Nan kier favorece nan mes y otronan prome cu nan pensa riba pueblo. Howell ta spera cu Gobierno actual tuma bon nota di e tipo di practicanan aki unda no ta mata unicamente e comerciante cu no tin e contract mas, pero ta mata full un pueblo di pariba di brug caminda ta haci e comercio mas malo.
Pa loke ta trata e empleadonan di DTI e ta kere cu nan tin un dolor grandi di laga un lugar cu por ta den nan mente no tabata mucho espacioso, pero awor a bay na un lugar cu ta hopi mas chikito.
Parlamentario di POR por a compronde cu gobierno a manda algun pregunta pa Aruba Villas N.V. (e compania cu a haya e contract nobo) pasobra algun vehiculo no por ni maniobra den e keuringslokaal nobo aki.
Fraccion di POR, mirando cu ta 67 mil Florin di placa di pueblo ta wordo paga pa luna, lo sigui vigila y controla cu cada punto cu tin den e acuerdo di huur cuadra y no lo ta acepta pa cualkier di e puntonan no wordo cumpli cune.
ora
or


text:
Kisas lo no pensa mas leu, pero tin un escasez pasando na mundo cu lo por tin un influencia riba e desaroyo di tecnologia grandemente. Mas y mas, menos ta e hobennan cu ta scogiendo pa haci nan estudio den e ramo di STEM (Science, Technology, Engineering, Mathematics). Y esaki a pone un grupo di 7 hoben di Aruba y Corsou, dicidi cu nan ta bay haci di nan parti, pa yuda combati e problema. Asina, K’i ta bo STEM? a nace. Dia 21 y 22 di Juli 2022, e hobennan aki, cu sosten di comercio local, a organisa un 2-day STEM camp na Universidad di Aruba cu tabata un exito. E prome paso di un movecion cu influencia grandi pa futuro generacionnan, cu awor ta marca den historia cu e nombernan Laura Croes, Jillian Oduber, LeAnn Tromp, Maia Rigot, Dianthy Kock, Syari Sinlae y Lau Garcia-Dieguez.
PAKICO STEM TA IMPORTANTE
- E mundo den cual no ta bibando ta cambia constantemente. Educacion di STEM ta cambia sociedad door di ofrece esnan cu ta siña esaki, un forma di pensa nobo y crea abilidadnan cu lo keda balora den cualkier profesion. E ta permiti hobennan pa ta flexibel, busca patron, coneccion y evalua informacion den otro forma. Ademas, STEM ta crea concientisacion y ta comunica esaki na e publico general.
- Trabounan den e ramo di STEM ta creciendo rapidamente compara cu otro ramonan, mundialmente. Esnan gradua den e ramo di STEM tin un entrada mas halto compara cu e careranan non-STEM. Sciencia, Technology, Engineering y Mathemathics ta hunga un rol crucial den e crecemento sostenibel di e economia mundial. Ademas, educacion di STEM ta crea pensadonan critico, e ta aumenta alfabetisacion cientifico y e ta crea un generacion nobo di innovadornan.
- Innovacion ta hiba na producto y procesonan nobo cu ta sigui sostene economia mundial den tur ramo, di technologia pa medicina etc. E tipo di innovacionnan aki ta depende di e conocemento solido den e area di STEM. E ta hopi obvio cu mayoria di trabounan futuro lo rekeri un comprondemento basico di matematica y ciencia y p’esey e motivacion pa mas hobennan mira e estudio di STEM su potencial.


text:
ORANJESTAD - Conforme e tarea di e Comite di Maneho Monetario (CMM) pa evalua, determina y duna transparencia riba e accionnan di maneho monetario di Banco Central di Aruba (BCA), BCA ta comunica lo siguiente. Durante e reunion di 25 di april 2023, CMM a dicidi pa mantene e tasa di e reserva obligatorio na 25,5 porciento entrante 1 di mei 2023. Di e manera aki, e banconan comercial mester tene un balansa minimo na BCA cu ta igual na 25,5 porciento di e depositonan riba termino cortico di nan clientenan. E decision pa mantene e reserva obligatorio na 25,5 porciento ta basa primordialmente riba un caida den e estimacion di likides excesivo di e sector bancario comercial na fin di maart 2023 compara cu december 2022. BCA ta sigui monitorea e desaroyo den e likides excesivo y lo por dicidi di cambia e tasa di reserva obligatorio, si ta considera esaki necesario.
ORANJESTAD – Mientras cu e sospechoso principal di desaparicion di e Mericano Natalee Holloway na 2005, Joran vd Sloot a yega Merca diahuebs for di Peru pa confronta cargo di extorcion, oficina di turismo di Aruba (ATA) ta monitoriando e noticia di e traslado tambe. Te cu awor efecto negativo di e traslado ta minimo y no ta rekeri accion adicional. Asina CEO di oficina di turismo di Aruba Ronella Croes a bisa Noticiacla diabierna. A bin e pregunta debi cu varios media tabata menciona Aruba bek cu e noticia di 2005, incluyendo e seguridad di nos isla. “Nos ta monitor tur outlets. Multiple biaha pa dia” Croes a sigura e portal aki. “ Nos crisis team ta on for di dia cu e anuncio a sali. Nos ta tambe tene promocion planea na cuenta y asina ta pone pausa riba algun y ta re-activanan ora ta prudente!”.
ORANJESTAD / NEW YORK - Aruba Tourism Authority (A.T.A.) a culmina un bishita na New York e siman aki, unda a pone enfoke riba e topico di ‘Vacation Rentals’ / ‘Short term rentals’. Ronella Croes, CEO di A.T.A. y Dyane Vis-Escalona, Business Manager di A.T.A. a reuni cu entre otro Tim Rosolio kende ta Vice Presidente di Vacation Rental Partner Success na Expedia Group (bou di cual e plataforma di VRBO ta resorta) y Carlos Munoz di Airbnb cu ta encarga cu ‘Public Policy’ pa e area di Centro America y Caribe. Carlos a wordo acompaña pa Liliana Herrera kende ta ‘Head of Transparency and Personal Data Proteccion’. Ambos plataforma ta masha popular y hopi prominente ora ta trata oferta di acomodacionnan alternativo -incluzo na Aruba.
ORANJESTAD - Veiligheidshuis ta existi cinco aña. Den e cuadro aki premier di Aruba señora Wever-Croes tabata di bishita awe. E premier a join un reunion den cual tur partner di Veiligheidshuis tabata presente. Hunto cu e premier como voorzitter di e stuurgroep di Veiligheidshuis, ta wak back cu orguyo riba cinco aña hopi productivo, den cual a pone bista riba mas cu 700 caso di famianan y personanan cu problematica complica. E necesidad pa traha hunto ta wordo carga pa tur e partnernan. Gobierno di Aruba tambe tin un commitment constante y fuerte cu Veiligheidshuis.


text:
ORANJESTAD (AAN): Recientemente Minister di Husticia y Asuntonan Social Rocco Tjon,
a firma un Memorandum of Understanding (MOU) cu Bonaire, pa asina forma un aliansa pa traha mas di cerca cu otro pa loke ta trata ambos Family Justice Center. A haci palabracionnan concreto pa loke ta trata e parti di opleiding y training como tambe pa e parti di comparti experticio y conocemento cu otro, pa esaki por tuma luga mas frecuentemente.
Segun Minister Tjon, loke ta hopi importante tambe ta, cu ta bay traha mas y mas den cooperacion cu otro ora ta trata e topico aki, caminda ambos organisacion kier eleva siguridad pa victimanan di violencia pero na mes momento tambe percura pa e parti di “accountability” pa e malhechornan ta uno mas grandi.
Hopi biaha ora ta trata e topiconan aki, e parti di financiamento tambe ta uno importante y den cuadro di esaki a concorda cu otro, pa haci e peticionnan pa fondonan internacional hunto. E motibo pa cu esaki ta cu pa e tipo di peticionnan aki wordo honra, e ta exigi un cierto nivel di experticio.
Por conclui cu tabata un momento sumamente importante, caminda hunto cu Boneiro ta bay traha mas di cerca cu otro, pa hunto combati violencia domestico, violencia relacional pero tambe percura pa tin mas miho atencion pa victimanan di abuso di violencia y abuso en general.


text:
Personanan ku ta bou di hipnósis, ta sinti nan mes den un sorto di trance. Durante di terapia hipnósis por wòrdu mirá komo un estado di atenshón konsentrá kaminda bo ta hopi sugestibel. Hipnósis no ta duna kambio, pero e ta duna e posibilidat pa kier kambia. Mi ta di opinion ku durante di dia kada persona ta varios biaha den trance. I bo ta huza hopi biaha sin ripará hipnósis riba bo mes. Anto ku resultadonan negativo, ku despues ta resultá den e remarke: “Bo ta mira, presísamente loke mi tabata pensa”.
Pa bo por wòrdu hipnotisá, bo mester ta interesá den hipnósis i bo mester ta sinti bo mes komfortabel ku e terapeuta. Asina di mes bo ta konfia e persona aki tambe. Profundo of fásil den hipnósis tur dos ta bon pa kambia bo bida emoshonal i sinti bo mas felís. Hopi biaha hende ta bisa mi: “Mi tabata konsiente ba tende” “Mi no a bai leu den sonjo”. Esei tampoko ta e intenshón durante terapia. Aunke ku e sa sosodé tambe ku personanan ta bisami ku pa un momento nan no a sigimi i ku nan tabata mas okupá ku loke nan tin ku bai hasi mas aworó. Òf e por ta asina tambe ku nan ta drenta un relahashón profundo. Na e momento ei nan ta tende mi si, pero nan no a sigi mi verbalmente i tòg nan ta kontesta mi preguntanan. Mientras ku bo por partisipá den e tratamentu ku mi ta ofresé i bo por bisami loke ta sosodé den bo kurpa i bo mente, bo ta na kaminda pa un bida mas agradabel. Pues hipnósis ta un kos di tur dia i komo terapeuta mi ta hasi algu spesial di dje.


text:
WILLEMSTAD – E Federashon Aquatiko di Kòrsou a anunsiá ku e selekshon di natashon Kòrsou pa XXIX CARIFTA SWIMMING CHAMPIONSHIPS ta kla. E selekshon lo biaha dia 21 di aprel pa Aruba kaminda nan lo bai kompetí na e di 29 edishon di CARIFTA SWIMMING CHAMPIONSHIPS.
Carifta Swimming Championship ta e kompetensia spesialmente organisá pa hóbennan entre 11 pa 18 aña. E atletanan ta kompetí den kategoria di edat. E promé edishon di Carifta Swimming Championship a keda organisá na aña 1985. Cartifta Swimming Championship ta spesialmente pa atletanan di den Caribe. Durante di e kompetensia aki e hóbennan por klasifiká pa e siguiente kompetensianan na nivel mas altu manera CISC ku lo tuma lugá e aña aki na Barbados.
Federashon Aquatiko Kòrsou a splika ku e atletanan ku a keda skohe ta e atletanan ku a kumpli ku e kriterionan pa por kompetí na Carifta. E atletanan mester a alkansá e tempu rekerí i tambe akumulashon di Hi – Tek Points ku ta un sistema spesial pa selekshoná bo mihó landadónan repartí den grupo di edat. E kompetensia lo tuma lugá na e pisina Roley Bislik na Savaneta Aruba. E selekshon ta biaha dia 21 di aprel pa Aruba i e kompetensianan ta start dia 22 di aprel. E atletanan ku a keda selekshoná ta 26 en total i nan ta bini di diferente klup di natashon di Kòrsou. E ekiponan ta Bulado, Typhoon, Sharks i Sithoc.
Despues di a selektá e atletanan a base di nan tempu i puntuashon a sigui ku e elekshon pa skohe e coachnan ku lo bai ku e atletanan. E aña aki e eskoho a kai pa Reginaldo Brizuela di Bulado Swim Club i Stephan Dubos di Sithoc. Hefe di delegashon lo ta Milko Lai i asistente lo ta Shermine Engel.
Un total di 26 atleta ta forma nos selekshon nashonal. E atletanan ku e aña aki ta forma parti di nos selekshon ta:
Bulado Swim Club Curaçao: Seggio Bernardina, Lisandra Cijntje, Tiareth Cijntje, Raichel Roque de Freitas, Carolus Josephina, Christopher Lai, Isacar Paula, Angel Priest i Jordan de Windt.
Typhoon Swimming Club: Bo – Anne Bos, Fleur Bos, Jordano de Castro, Mekhayl Engel, Kaitlyn Fullinck, Christopher Marlin, Raïm Michiel, Mauricio Payne, Rainier Rafaela, Nathaniel Simon i Esmay York.
Sithoc: Sidjon Sasso, Kesler Ostiana i Samantha van Vuure.
Curaçao Sharks Aquatics: Chade Nercisio, Marwa Potmis i Gyarick Wever.
Entrante djasabra awor e selekshon lo bai prepará nan mes den diferente seshon di entrenamentu mental i tambe di motivashon pa asina nan ta kla pa kompetí.


text:
Aurora Funeral Home ta anuncia fayecimento di Efigenio “Efi” Leopold Kelly
“Gradisido na Dios pa tur locual cu e la hasi pa nos mane un bon esposo,bon tata, bon welo y bisa welo cu a dedica hopi amor pa nos y awor e ta bay sosega den brasa di señor den e paraiso celestial”.
Cu inmenso dolor nos ta anuncia fayecimento di nos ser stima:
Efigenio “Efi” Leopold Kelly
*15 november 1944 – †03 mei 2022
Na nomber di su mayornan den felis memoria:
Lorenzo Kelly y Mathilda Kelly-Vrolijk
Na nomber di su casa stima:
Sra. Manuela Kelly-De Windt
Yiunan:
Jeffrey Kelly y pareha Valery Wilson y famia
Lixandra Kelly y yiunan
Nathaly & Jairo Winterdal-Kelly y famia
Nietonan stima:
Justin ,Britney, Jairson, Jairwin, Jairlyn, Allyshanee(nieta di respet), Denlixson, Chayton y Dixmaris.
Bisanieto stima:
Bryson Kelly
Rumanan:
†Jan Frederik Kelly
†Francisca & † Antonio Siva-Kelly & famia
Juanita & † Willem Lacle-Kelly & famia
† Emiliana & †Roque Lacle-Kelly y famia
Sra viuda Sylvia Henriquez-Kelly y famia
Albertina Kelly
Primo y mane ruman stima:
Marco y Sabina Orman y famia
Swa y cuñanan:
Johannes de Windt y famia
† Filomena de Windt
† Lucrecia de Cuba-de Windt
Rosa & Eric Allee-de Windt y famia
Rosario & Basilio Jacobs- de Windt y famia
Sudzy de Windt y famia
Compernan:
Alberto Oveido
Rudy Lejuez
Bisinjanan stima:
Famia Roos
Famia Paesh
Mane su juinan:
Melvin Yarzagaray
Nelson Maduro
Randy Maduro
Tur primo & primanan, subrino y subrinanan
Demas famia y conocirnan ta invita pa acto di entiero cu lo tuma lugar:
Diaranzon 11 mei 2022 di 2or di atardi na Misa Pro Cathedral na Playa y despues compaña pa su ultimo lugar di sosiego na Santana katolico na Playa. Lo sali di Aurora funeral 1:30pm.
Nos ta lamenta cu despues di entiero no ta risibi bishita di condolencia na cas.
Dispensa nos si nos por a lubida un famia den nos tristeza.
Cu papa drumi dushi den brasa di Jesus y Jose Gregorio Hernandez.


text:
Recientemente Minister di Cultura tabata presente na final di e Proyecto “Buscando Boy” caminda a devela un mural y a presenta un obra teatral dedica na nos Heroe Boy Ecury. E proyecto “Buscando Boy” ta un homenahe transnacional pa e hoben heroe di Aruba cu a duna su bida dia 6 di november 1944 pa libertad di Aruba y Hulanda. Cu e proyecto aki studiantenan di scol secundario a bay den archivonan di nos historia y asina busca informacion pa nan por a haya sa mas di Boy Ecury, ken e tabata como persona, kico el’a representa pa nos y e rol cu el’a hunga den segunda guerra mundial.
Cu e cooperacion di Stichting Cultuurparticipatie hunto cu Colegio San Antonio, Filomena College Mavo, Muchila Creativo, MBO Media Collge Amsterdam, Monumentenfonds Aruba, e artista Esmeralda Kelly a crea un mural riba e muraya na Filomena College. E artista Kelly a wordo inspira pa e ideanan di studiantenan durante nan workshopnan bou di direccion di Esmeralda Kelly y Rudbeth Wolff. E mural a wordo devela den presencia di Gobernador di Aruba, Minister di Cultura, Minister di Enseñansa, y algun miembro di famia Ecury.
Durante e proyecto aki e alumnonan a investiga e archivo digital di famia Ecury. E archivo aki a keda digitalisa pa Archivo Nacional Aruba y Nederlands instituut voor oorlogsdocumentatie.
E investigacion aki a forma e base pa nan expresion creativo den workshopnan di teatro, poesia y arte visual.
Despues di e develo di e mural, e studiantenan di Colegio San Antonio a presenta un tableau vivant bao guia di dirigentenan di teatro Lupita Bernabela y Jhon Freddy Montoya, cu acompañamento musical di alumno y maestronan di Muchila Creativo.
Pa e final di e proyecto Studiantenan di MBO Mediacollege Amsterdam cu a bin Aruba lo traha un documentario cortico di e proyecto. Ademas a haci presentacion na e alumnonan pa asina comparti un tiki di e resultado di nan investigacion tocante Boy Ecury.
Minister di Cultura ta haci un invitacion na e publico pa bay admira e obranan di e alumnonan di Filomena College na Biblioteca San Nicolas. Por ultimo e mandatario ta gradici Fonds voor Cultuurparticipatie, Gemeente Amsterdam, Departamento di Cultura Aruba, Museo Arkeologico Nacional Aruba, Archivo Nacional, Aruba Art Fair y Famia Ecury pa nan cooperacion pa haci e proyecto BUSCANDO BOY posibel.
Un aña extraordinario di cooperacion transnacional pa comparti y honra nos heroe nacional di Segunda Guerra Mundial, BOY ECURY, y asina reflexiona hunto tocante nos propio curashi , e heroenan di awendia y nan lucha contra exclusion, crueldad y racismo.


text:
Kanye West lo a vota pa Donald Trump.
Si Kanye West lo a hasi uso di su derechi di voto 8 di novèmber último, e lo a vota pa Donald Trump bira presidente di Merka. Esaki e la bisa durante un konsierto na San Jose. Aparentemente e públiko no a reakshoná masha positivo riba esaki. West a bisa ku rèpernan ta filósofonan di awendia i selebridatnan e influensha di mas grandi. E la sigui bisa ku awor tin un presidente nobo, ku nunka promé tabata den polítika i tòg a gana. Den pasado West a bisa kaba ku e lo konsiderá pa pone su mes eligibel pa presidente na 2020. Durante e konsierto e la bolbe bisa esaki. El a bisa ku e ta preparando su mes pa su kampaña polítiko.


text:
Diamars mainta dia 27 di april a celebra Dia di Rey na ocasion di cumpleaños di Su Mahestad Rey Willem Alexander. Comision Celebracion Dianan Nacional a prepara un bunita programa. E comision di Recepcion forma pa Minister di Finansa y Cultura Sra. mr. Xiomara Maduro, Vice Presidente di Comision Celebracion Dianan Nacional Sr. Junior Arends, Comandante Mariniers Kazerne, Hoofd Commandant, Sr. Bart van Beekhuizen y Alto Comisario di Polis, Sra. Irma Gordon a ricibi Gobernador Sr. Juan Alfonso Boekhoudt na su yegada na Parke Wilhelmina.
Despues cu Gobernador a inspecciona e Cuerpo di Marina Real y saluda e guardia di honor di gruponan hubenil uniforma, su excelencia a duna permiso pa inicia e ceremonia di acto protocolar cu presentacion di Himno di Hulanda, sigui pa Himno di Aruba cualnan a wordo acompaña musicalmente pa Cuerpo di Marina Real. A conta cu presencia tambe di demas mandatarionan, parlamentarionan, Comision Copa Hubenil Felipe B. Tromp, Oranjevereniging, Cuerpo Consular y demas invitadonan. Presidente di Parlamento mr. Edgard Vrolijk a hiba palabra y a expresa felicitacion na Su Mahestad den nomber di comunidad Arubano. A sigui cu e discurso di Su Excelencia Gobernador di Aruba Sr. Juan Alfonso Boekhoudt.
Grupo Pierewietje bou direccion di sra. Martha Figueroa a duna presentacion di baile y e cancionnan “Fiesta di color”, “Op een onbewoond eiland” y “Fit top Tien”.
E aña aki e premio Copa Hubenil Gobernador Felipe B. Tromp a bay pa e seleccion di damas U14 di futbol kendenan a ricibi e copa hubenll for di Su Excelencia Gobernador Sr. Alfonso Boekhoudt.
E hobennan aki na augustus 2021 participa na e Caribbean Football Union Under 14 Challenges Series na Republica Dominicana y a logra gana e copa despues di a gana tur cuatro partido.
E hoben Aaron Arenas a ricibi e premio di estimulo for Gobernador di Aruba. Aaron Arenas ta un hoben studiante na EPI. Desde chikito e ta miembro di scouting y ta hopi activo y sobresaliente riba tereno cultural y social.
Na final di e ceremonia oficial a sigui cu e desfile riba e caminda dilanti Parke Wilhelmina di gruponan scout di Aruba cu mas di 700 participante.
Minister Xiomara Maduro ta gradici Comision Celebracion Dianan Nacional y tambe na Renaissance Windgreek Aruba Resort pa nan excelente cooperacion. Palabra di reconocimento y pabien na nos talentonan hubenil pa nan bunita presentacion, como tambe ta felicita e seleccion di damas U14 di futbol cu e premio Copa Hubenil Gobernador Felipe B. Tromp y e hoben Aaron Arenas pa e premio di estimulo. Por ultimo a mandatario un biaha mas ta expresa palabra di Pabien na nos Rey Willem Alexander cu su 55 cumpleaños y comunidad cu celebracion Dia di Rey 2021.


text:
Suèldu minimo ta bai subi.
Den un konferensha di prensa minister di Desaroyo Sosial, Labor i Bienestar Ruthmilda Larmonie-Cicilia a anunsiá ku e ke subi suèldu mínimo na 1.976 florin pa luna entrante 2017. E intenshon ta pa introdusí esaki den fase, pasó ta trata di un subida di 40% kompará ku e suèldo mínimo aktual ku ta 1.420,24 florin pa un persona basá riba un siman di trabou di 40 ora. Sigun e ministerio esaki ta un ahuste demasiado grandi pa ekonomia karga den un bia. Lo subi e suèldo ku un porsentahe bou di 10% pa finalmente yega na e suma di 1.976 na aña 2020. Di tur manera minister Larmonie-Cicilia a kumisá publiká ku entrante promé di yanüari 2017 te ku 31 desèmber 2017 e suèldo mínimo lo bira 9 florin pa ora. Aktualmente esaki ta 8 florin i 20 sèn pa ora. E suèldo mínimo ku e minister ke yega na dje, esta 1.976 florin pa luna, ta igual na e liña di pobresa ku CBS a kalkulá, pa un mayor ku dos yu. Segun e minister esaki ta e tipo di famia ku tin mas tantu na Kòrsou i pa e motibu ei tambe e minister ke yega na e suma di 1.976 florin. E meta di e subida ta pa protehá e trahadó kontra posibel abusu di e dunadó di trabou. Esaki ta un di e metanan prinsipal pa stablesé un suèldo mínimo.


text:
Compensacion di Salario durante Verlof di Parto
Compensacion di salario durante Verlof di Parto (zwangerschapsverlof) ta un servicio importante cu SVb ta sigui duna durante e Shelter in Place.
Pa haya e compensacion ta conta e siguiente condicion:
- E dia cu e Verlof di Parto cuminsa e trahado mester tin un salario
E prome yama pa paga e verlof ta e doño di trabao. Den caso cu e doño di trabao no por paga esaki, tuma contacto cu SVb mediante info@svbaruba.org. Den e mail menciona nomber completo, fecha di nacemento y un number di telefon.
Pa mas informacion por tuma contacto cu nos via info@svbaruba.org.


text:
Den 2022 te cu siman pasa:
ORANJESTAD (AAN) – E Relacionista Publico di Departamento di Asunto Social, Jesseline Kelly, den un entrevista a duna di conoce cu durante e aña aki, 2022, te cu siman pasa, DAS a intermedia den Fundacion pa Nos Comunidad, pa un cantidad di 71 famia den Distrito di Noord, haya un pakete di cuminda.
Den Distrito di Playa cu ta abarca Santa Cruz, Ponton, Dakota, 77 famia a haya pakete di cuminda y den Distrito di San Nicolas, cu ta esun di mas grandi ta 108 famia a ricibi pakete di cuminda.
Tambe DAS a intermedia na Wings of Hope, cu paketenan di cuminda pa 127 famia. Pues, casi 400 famia a haya ayudo via DAS, pa por a haya paketenan di cuminda.
“Importante ta pa bisa cu e paketenan di cuminda, segun e instancia concerni, ta algo temporal. E ta pa yuda e famia tres luna cu un pakete, y tanten cu e famia ta den su plan di guia cu e trahador social, pa yuda e famia recupera y sali for di su situacion”, Jesseline Kelly a splica.
El a reitera cu e trahador social ta traha un plan di guia. DAS ta traha cu cuater muraya cu ta e prioridad di e famia. “E cuater murayanan ta consisti di: huur, kiermen e dak riba e famia su cabes; utilidad, cuminda y transporte. No mester ta necesariamente den e secuencia ey, pero esey ta e cuater murayanan principal cu e trahador social ta yuda e cliente pa e mira su prioridad” Jesseline a splica.
El a relata cu hopi biaha e cliente, den su momento di angustia, di hamber, of cu no por mira solucion no por pone su prioridadnan manera mester ta. Y den casonan di mama soltero, cuido di mucha hopi biaha e cliente no ta mira e solucion, pero den famia mes nan por brinda un solucion, y e trahador social tey pa por mira kico tin rond di dje y asina aki yega na un solucion.


text:
Director Theo Kock ta elabora riba asunto di renobacion y pa tin tur documento na ordo cu ta cumpli cu tur leynan. E ta bisa tambe cu DTI a indica cu grupo grandi a keur anto esey tambe tin cu ta valido pa renoba e proceso, cualkier cos cu caduca nan ta pidi pa regla tur esaki prome.
Awo cu turismo ta draai den un manera normal, nan a keda cu APA, ATA y tur otro departamento cu turismo pa indica nan vergunninghouders pa nan por drecha nan cosnan. Awo cu crucero, nan lo rekeri pa tur siguridad ta na ordo y KPA tambe a informa ta cla na tempo den caso cu mester haci algun cambio.
A drenta mas peticion pa V-car, T y O y tambe taxi pero no tin espacio pa tur di nan. Di otro banda tin car rental ta wanta permiso pa motibo cu no tin hopi auto y grupo grandi ta pidi permiso chikito pa asina nan draai nan economia, pero ‘ta cauteloso cu cada permiso cu otorga no ta free for all’ prome cu manda minister.
Actualmente tin 450 activo, cu espacio pa 50, pero esey ta indicacion cu ta keda pa minister. Ta manda e recomendacion pa gobierno. Pa awo nan ta zorg cu nan ta cumpli cu tur criteria pa nan por tin e gold seal pa por ta trankil riba caminda.
Pa mas informacion, por manda un email na info@dtp.aw of via whatsapp 5948659 of atende e number general 5948660.


text:
Tin un investigacion andando y no ta descarta mas detencion:
ORANJESTAD (AAN): Riba diahuebs den oranan di mainta Unit Mensenhandel-Mensensmokkel di Cuerpo Policial (KPA) a haci un entrada hudicial na Caya Captain Rodgers, San Nicolas.
Poco rato despues a detene un persona, un hende homber naci na Hulanda cu inicialnan M.T.E. pa trafico y contrabanda di hende (mensensmokkel y mensenhandel).
E investigacion ta andando ainda y no ta descarta cu lo por tin mas detencion.
E departamento di recherche Unit Mensenhandel-Mensensmokkel ta resorta bou Korps Politie Aruba y ta consisti di recherche nan di KPA y Koninklijke Marechaussee.”
https://diario.aw/categories/noticia/policial/homber-deteni-na-san-nicolas-relaciona-cu-trafico-y-contrabanda-di-hende#sigProId23f653f455


text:
WILLEMSTAD- 18 di yanüari 2017- Ku nos playanan ta un beyesa, ta algu ku nos tur sá i ta orguyoso di dje. Pero pa ta figurá entre e 25 playanan di mas bunita na mundu mester sirbi komo motivashon pa nos siguí preservá i kuida kada un di nos playanan. Kòrsou su Playa Kenepa Grandi ta menshoná entre e mihónan di mundu i ta gana playanan renombrá di Hawaii, Tahiti, Gresia i Brazil.
E portal di internèt Caribbean 360 a hasi menshon di e mihó playanan na mundu. For di un lista di 25 playa, huradonan di Passport Magazine a rekonosé Playa Kenepa Grandi na di 8 lugá. Den su splikashon tokante e motibu pa kua a skohe pa Playa Kenepa Grandi, e editor di Passport Magazine, sr. Rich Rubin ta konsentrá mas riba e beyesa natural di e kosta na parti nort wèst di Kòrsou. Únikamente 2 playa riba e lista ta bini di e region di Karibe i Kòrsou ta na e di 8 lugá i di 7 lugá a bai pa e playa Varadero na Cuba. Playanan di Kòrsou i sitionan di buseo ta parti importante di e produkto turístiko ku Ofisina di Turismo di Kòrsou (CTB) ta usa na momentu di hasi promoshon pa nos pais. Pabien Kòrsou!


text:
E cantante britanico tabata un di e artistanan cu a ser perhudica fuertemente door di e pandemia global, cu a haci cu e mester a suspende su gira di despedida. E pandemia a afecta e economia mundial, desde e empresarionan chikito cu a perde añanan di esfuerso y trabou te na e celebridadnan, cu a pone un pauze na nan proyecto- y giranan pa causa di lockdown y distanciamento social. Un cantidad grandi di cantante di tur pais mester a cancela nan concierto- y actuacionnan, perdiendo asina miyones di placa. Un di nan ta Elton John, cu tabata preparando su gira di despedida y el a mira con tur su plannan a bin abou ocasionando hopi placa di perdida.
E artista a anuncia cu esaki lo ta su ultimo gira cu e lo haci den su bida, pasobra e kier enfoca mas na su yiunan y famia, pero e pandemia COVID-19 a strobe cu e por logra realisa esaki. E consecuencia di esaki tabata cu e cantante a perde un cantidad grandi di placa. Segun The Mail e cantidad ta yega den careda di 60 miyon euro, cu e artista y su casa, David Furnish, a perde door di e coronavirus crisis.
Un gesto di e cantante cu a pone haya tur tipo di elogio ta, cu el a dicidi pa paga di su propio fondo sin e apoyo di gobierno, e salario di su empleadononan. Esaki a pone cu el a bira un ehempel na su pais pa e otro artistanan, cu apesar di tin fortuna inmenso, a dicidi pa probecha e ayudo di gobierno. Te ainda no tin niun claridad ki tempo Elton John por realisa su gira di despedida, ya cu pa loke ta concierto y otro eventonan cultural, ta e ultimo actividadnan cu por bolbe na normalidad.


text:
WILLEMSTAD – Denter di un luna ta bai ofresé na Staten e Ordenansa Insular Promoshon di Orden Públiko i Protekshon di Komunidat (OIPOPPK), ku ta inkluí Lei di Tiramentu Ilegal di Sushi . “E ministerionan konserní a traha un lei nobo. Ta un proposishon di urgensha ke men e lei por bira aktivo atrobe den algun luna, en todo kaso den seis luna”, José Sillié, hurista na ministerio di Hustisia, ta konta.
E lei ta un bònder di lei riba tereno di Orden Públiko i protekshon di komunidat. “E lei aki tabata eksistí kaba promé ku 10-10-’10, pero mester a skibié di nobo pa Pais Kòrsou.”
Komo ku e lei tabata inaktivo tur hende por a basha sushi riba kaya sin sankshon. Selikor anteriormente kaba a bisa ku tabata un trabou di pi’e palu. “Nos tin tres dòmtrùk ku diariamente ta hisa sushi ilegal, ma despues di poko ora ta yen di sushi atrobe. Sin e lei aki ta un trabou irealisabel pa tuma akshon efikasmente”, manager di Operations John Cijntje ta deklará. E lei ta perkurá pa ora gara hende ku tira sushi ilegal òf si mira nan hasi esaki riba ‘social media’ por klap nan un but. Despues di 10-10-’10 Ministerio Públiko no a haña niun prosès verbal pa motibu di tiramentu ilegal di sushi.
Sushamentu di zeta
E sushamentu ku zeta tambe ta den e lei di OIPOPPK. Tiramentu di zeta na laman ta kai bou di un otro lei. “Esaki ta kai bou di e tratado MARPOL”, hurista na Wardakosta Cynthia de Veere ta bisa. “Esaki ta parti di e landsverordening i no tin nada di hasi ku e lei di OIPOPPK. Wardakosta por aktua i semper a aktua den kaso di bashamentu ilegal di zeta, sea si ta for di un barku of na tera.”
Mas lei
Banda di tiramentu ilegal di sushi a inkorporá desena di lei den e lei OIPOPPK. “Un ehèmpel ta propaganda kantu di kaminda.”, un trahadó na polis, Rodney Manbré, ta konta. “Tur kaminda kant’í Schottegatweg tin bòrchi di propaganda, pero bon mirá esaki no ta pèrmití niun ora so. Tampoko no ta pèrmití pa bende korant kant’í kaminda, pero tur e kosnan aki a tolerá último añanan, pasobra nos no por a duna but.”
Otro lei den OIPOPPK ta prostitushon, bashamentu ilegal di ekskrementu, molèster di boroto, protekshon di animal, propaganda polítiko i trafikashon di koper. “Espesialmente e bendementu di koper a bira un problema grandi”, hurista Sillié ta sigui konta. “Koper ta trese hopi plaka pa enkubridó, ta p’esei mas i mas tin hòrtamentu di waya di koriente.” Pa motibu di hòrtamentu di waya koriente por bai oranan largu den un bario. Hopi be ta te manisé meinta Aqualectra por solushoná e problema.
Promé paso
E lei OIPOPPK ta kai bou di e ministerionan di Hustisia, Asuntunan General, Transpòrt i Planifikashon Espasial i Salubridat, Medio Ambiente i Naturalesa. A skibi e lei di nobo, oument’é i adapt’é, den deliberashon ku e kuater ministerionan. “A pone e promé paso i fin di aprel kuminsamentu di mei ta present’é na Staten. Kaba tur ministerio mester revisá i aprobá e lei pa despues e bai pa gobernador. Ta di spera ku aki seis luna por buta sankshon atrobe”, segun Sillié.
Outor: Elisa Koek


text:
COVID-19 PCR & Antigen test
Are you traveling abroad and a Covid-19 PCR or Antigen test is required to confirm that you have been tested negative? Or do you want to check for health reasons if you have Covid-19?
Please click on the button below ‘Read more’.
Tèst bo Awa
Nos mester por hasi uso di nos awa ku un kurason trankil, ku garantia ku e ta di kalidat haltu. Riba petishon di Gobièrnu di Kòrsou, ADC ta hasi análisis i kontrol diario den dos laboratorio di awa: un laboratorio físika-kímiko di e departamentu Toksikologia i Análisis di Remedi i tambe un laboratorio di awa mikrobiológiko di e departamentu Mikrobiologia (Médiko).
Tantu e laboratorio kímiko di awa i esun mikrobiológiko di ADC ta analisá :
- awa di pisina
- awa di pos
- awa di laman
- awa di bebe
Ekspertisio di ADC
Niun otro laboratorio na Kòrsou tin un skala di spesialismo asina amplio manera esun di ADC. Ku esaki e laboratorio akí por duna un gama ekstenso di servisionan analítiko i diagnóstiko eksakto i lihé.


text:
Aduana a detene ayera durante un control na aeropuerto internacional Reina Beatrix un pasahero femenino cu tabata viahando pa Republica Dominicana. E pasahero aki a keda sin meld cu e tabatin mas cu 35.000 Dollar den su posesion. E placa a wordo tuma den beslag y e persona a wordo entrega na Polis. E ta wordo sospecha di labamento di placa y keda sin meld un suma grandi di placa.
E placa cu wordo tuma den beslag lo wordo poni den e Fondo di Combati Criminalidad (Criminaliteitsbestrijdingsfonds) y lo wordo usa pa combatimento di crimen na Aruba.
Afpakteam ta un cooperacion entre Ministerio Publico, Cuerpo Policial di Aruba, Aduana, Fiot (Fiscale inlichtingen- en opsporingsteam) di Departamento di Impuesto (DIMP), FIOD (Fiscale Inlichtingen- en Opsporingsdienst, Marechaussee (KMar), Kustwacht di Aruba, Meldpunt (Ongebruikelijke Transacties) y RST. Cu tips y señalnan di labamento di placa por contact Afpakteam via [email protected] of yama tiplijn na 11141.


text:
Miembro nan di ASV Riverplate ta birando cada aña mas hopi y e espacio no ta alcansa mas pa Tur mucha nan hanja nan espacio pa por train. Pa e motibo nos kier drecha un espacio pa e chiquito na por hanja e training na un mito luna. Tambe nos kier pone un heki pa dividi nos hoofdveld for di e trubina y asina evita cu fanatico por subi veld durante wega y evita cu auto ta pasa riba veld y dança esaki.
6 Boluntario falta ainda
Diasabra • 08:00 - 16:00
Bolivia straat 13
Oranjestad West
Oranjestad West
Pafo
8 / 14 Boluntario
16 Boluntarionan di bo organisacion
16 Boluntarionan di bo organisacion
ASV Riverplate
Roderic
Poulina
5617499
Roxanna
Paula
5922010


text:
ORANJESTAD, Aruba: For di luna di Juni ultimo caba, Brouwerij Nacional Balashi a lansa un campaña pa cerbes “Hopi Stout”. Na diferente establecimento rond di nos isla tabatin “happy hour” y hendenan tabata busca nan cerbes Hopi Stout, cu ta masha gusta.
Pa cu e cerbes, e ta un ‘stout’ beer y ta contene 7.4% di alcohol. Brouwerij Nacional Balashi ta masha contento cu e exito di su cerbes. E luganan cu tabatin happy hour tabata Oneil’s Restaurant na San Nicolas; Julio Snack Bar na San Nicolas; Pacifico Restaurant na Dakota y Bourbon Street na Pos Abao.
Busca bo cerbes “Hopi Stout” y disfruta un rato agradabel cu bo amigonan.


text:
Recientemente, minister di Labor, Integracion y Energia, Glenbert Croes a reuni cu gremionan comercial. Den declaracionnan comparti riba su pagina di Facebook, e minister a destaca desaroyonan relaciona cu prijs di coriente y awa.
Minister Croes a cuminsa gradiciendo Camara di Comercio (KvK), ATIA, AHATA y CUA pa nan iniciativa di dialogo. Tambe a gradici WEB, Elmar y Utilities “pa ta, como empresa di gobierno, di pueblo, di estado, habri pa duna tur informacion”.
Croes a indica cu ta “fastioso” e situacion cu mester a aumenta prijs di awa cu coriente, sinembargo, a indica cu mirando desaroyonan den mercado, cu e aumento aki tabata temporal. “Nos ta premira cu e prijsnan di awa y coriente lo baha back, dunando espacio claro na WEB y Elmar pa recupera un poco di e sla cu nan a haya door di absorbe e aumentonan [di prijs di petroleo] durante siete luna.” Croes a bisa cu ta compronde cu e empresanan estatal aki a yega na e limite di loke nan por absorbe, y cu mester busca e balans, pasobra pueblo y economia di Aruba ta bay paga esaki.
“Den e seis luna di evaluacion aki riba e futuro structura di tarifa, Dios mediante compaña pa prijs di petroleo hopi miho unda cu lo por reduci esaki pa nos comunidad.”
Minister Glenbert Croes tambe a anuncia cu ta bay tuma contacto cu Merca pa sondea e posibilidad pa por cumpra Heavy Fuel Oil for di Venezuela.
“Tambe mi a duna nan e noticia cu proximamente mi ta bayendo cu gobierno di Merca, pa nos pidi gobierno di Merca, OFAC y Departamento di Energia di Merca e aprobacion pa nos por cumpra Heavy Fuel Oil (HFO) cu WEB ta usa di origen di nos bisiñanan, specificamente di Venezuela. Pasobra na e momento nos ta pagando prijs di HFO caro, otro islanan den Caribe ta cumprando HFO por ehemplo di origen Venezolano hopi mas barata.”
El a indica cu e descuento aki por traduci pa pueblo, pa comunidad, y esey ta un esfuerso cu gobierno ta haciendo. P’esey ta bay pidi OFAC pa “den interes di Aruba, den interes di nos economia, den interes di nos pueblo, den interes di baha prijs di awa cu coriente, permiti nos cumpra HFO di origen Venezolano pa nos por baha prijs di awa cu coriente na Aruba. E ta den interes general”, Croes a splica.


text:
Koningin Emmabrug
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Koningin Emmabrug (tambe konosí komo Swinging Old Lady òf Pontjesbrug i na papiamentu komo Brùg di Ponton, Brùg di Punda òf simplemente Brùg) ta un brùg di ponton úniko ku ta konektá e dos partinan di Willemstad, Punda i Otrobanda, ku otro. E brùg ta drif riba 16 ponton. E brùg ta habri pa tráfiko marítimo na momentu ku un boto òf bapor mester drenta òf sali haf. Pa dia 15.000 peaton ta hasi uso di e brug akí. E brùg ta nombrá na Reina Emma. For di 1975, pa tráfiko terestre, brùg ta habri solamente pa peaton. Despues di e dia ei outo mester a hasi uso di Koningin Julianabrug òf kore rònt di Schottegat pa move di Punda bai Otrobanda i vise versa.
Historia[editá | editá fuente]
A traha Emmabrug na aña 1888 i e tabata e promé brùg flotante den Bahia di Santa Ana. Inisialmente e brùg, ku konsul merikano L.B. Smith a laga konstruí, tabata un empresa privá.[1] Na 1930 gobièrnu ta tuma esaki over i desde 1934 ta abolí e derechi di kobra. A renov'é kompletamente na 1939. Entre 2005 i 2006 a bolbe renová e brùg. E pontonnan ta úniko kos ku a keda original na e brùg nobo. E brùg a haña un apariensia nobo. Entre otro a kita e aseranan pa peatonnan por kana mas fásil riba e brùg.


text:
Promé Minister ta lamentá vandalismo na pisina di SDK ...
Djaweps dia 8 di yüni den oranan di atardi, Obra Públiko ta será pa klientenan. ...
Den wikènt ku ta bini tin mester di 60 te ku 100 boluntario pa por hasi limpiesa adishonal di manchanan di zeta...
Servisio pa Tráfiko i Transporte (UO-VV) ta konsientisá komunidat riba kon pa kore un rotònde. ...
Willemstad - Obra Públiko i e kontratista Aliansa NV ta sigui ku e trabounan di renobashon di kaminda pa Wespen den e siman ...
Willemstad - Minister Jaime Cordoba i Obra Públiko ta anunsiá ku entrante djaluna dia 3 di aprel próksimo, ta kuminsá tra...


text:
WILLEMSTAD- 7 di sèptèmber 2020 – Resientemente Ofisina di Turismo di Kòrsou (CTB) enkargá ku ehekushon di e “Quick Win Plan” pa desaroyo di e área di Zakito, a organisá na Koredor un enkuentro pa duna informashon di e progreso di e trabounan na e Ministernan konserní. E “Quick Win Plan”, kual ta finansiá pa Ministerio di Desaroyo Ekonómiko, ta konsistí di diferente elemento ku lo mester keda realisá den e lunanan benidero. E Plan akí ta un siguiente paso den implementashon di e Vishon ku Gobièrnu di Kòrsou a aprobá pa e área di Zakitó. E enkuentro a konta ku presensia di Minister enkargá ku Desaroyo Ekonómiko Dr. Steven Martina, Minister di Tráfiko, Transporte i Planifikashon Urbano sra. Zita Jesus-Leito i representantenan di e ministerionan enbolbí. Durante di e rekorido presentenan a haña splikashon di e representante di CTB i di Heren2 Caribbean B.V. ku ta e kompania enkargá ku supervishon di e proyekto.
A skohe Jaydicon B.V. komo e kontratista enkargá ku ehekushon di e trabounan di remodelashon di e edifisio di siguridat i parti di loke ta konosí komo Sundance Building na Koredor. Unabes e trabounan di remodelashon ta kla, e edifisionan akí lo ta disponibel pa servisio di F&B. Mirten General Construction Company B.V. a keda enkargá ku remodelashon di sinku sitio na diferente punto riba Koredor, inkluyendo diferente mehorashon na Parke Lucha pa Libertat. Remodelashon di e kuater otro sitionan lo inkluí, entre otro, reparashon i konstrukshon di palapa, área pa BBQ, banki, plantamentu di palu i ponementu di santu nobo. Sander van Beusekom di BLEND Creative Imaging ta enkargá ku kreashon di 3 mural (di 45 meter kada un) riba e muraya di Aqualectra. E kreashon di e muralnan tin un komponente sosial kaminda PickNick Projects ta enkargá ku reklutá personanan pa forma parti di un tim ku ta asistí e artista. CTB ta ekspresá su gratitut na Aqualectra pa nan bon koperashon den kuadro di e proyekto di e muralnan.
Tur e mehorashonnan akí mester sirbi komo inisio di un proseso pa hasi Koredor un área mas agradabel pa rekreo i bienestar, tantu pa poblashon lokal komo pa turista. E proyekto “Quick Win Plan” Zakito ta duna trabou na aproksimadamente 40 persona durante e periodo di konstrukshon.


text:
WILLEMSTAD- 1 di mart 2022 – Resientemente Ofisina di Turismo di Kòrsou (CTB) a presentá su Plan di Akshon 2022 pa region di Nort Amérika, Europa, Sur Amérika i Karibe. Durante di e seshonnan, CTB a presentá su strategia pa 2022 den e diferente merkadonan di enfoke. Minister di Desaroyo Ekonómiko, Ruisandro Cijntje tambe tabata presente na un di e seshonnan.
A para ketu na e tendensianan aktual den mundu di biahe i tambe e akshonnan komersial kombiná ku e aktividatnan i táktikanan di relashon públiko ku lo bai keda ehekutá. A kompartí tambe e situashon aktual den e merkadonan di enfoke i e airlift disponibel for di e diferente merkadonan. Tambe esnan presente a risibí informashon referente e tipo di trepnan edukashonal i pa prensa ku lo keda implementá pa prensa internashonal, influencers i agentenan di biahe. Ademas a presentá tambe e aserkamentu digital planiá pa 2022. Mas aleu a duna informashon di e diferente oportunidatnan di promoshon ku por keda kordiná huntu pa asina hiba e promoshon di nos pais na e siguiente nivel.


text:
Sentro Sambil
Sentro Sambil ta un kadena di sentro komersial Venesolano ku filial na Venezuela, Republika Dominikana, Kòrsou i Spaña; kreá pa e empresario i ingeniero Salomón Cohen Levy i konstruí pa su impresa di desaroyo inmobil Constructora Sambil. For di e inougurashon di e promé filial, e sentro komersial na Caracas ku a habri na 1998, mas filial a habri den e siguiente suidatnan: Valencia, Margarita, Maracaibo, San Cristóbal, Barquisimeto, Punto Fijo, Santo Domingo (Republika Dominikana) i Willemstad (Kòrsou).
Aktualmente tin un Sentro Sambil den konstrukshon na Madrid, Spaña i tambe tin plan pa habri un sentro na Puerto Rico.
Historia[editá | editá fuente]
Constructora Sambil, C.A. a keda fundá na aña 1958, pa Salomón Cohen Levy, ken a kuminsa traha pa e sektor gobernal medio te na aña 1963. Despues di esei el a kuminsa konstruí proyektonan privá pa klientenan i kuminsando na 1965 a kuminsa traha su mes proyektonan.
Aktualmente e kompania ta kapas di desaroyá varios proyekto di gran magnitut pareu, kuminsando na e inisio i planifikashon kual ta kuminsa ku atkeri e tereno, elabora e proyekto, kontrukshon, benta i finansiamentu i asta e entrega final, inkuiendo dekorashon di e interior.
Karakteristika[editá | editá fuente]
Tur e sentronan di Sambil tin infrastruktura grandi i establesimentu ku ta varia for di establesimentunan ku ta ofrese produktonan general, produktonan di konsumo masivo i asta produktonan eksklusivo. Tur sentro tin un food court i sala di cine ku ta pertenesé na e kadena di sine Cines Unidos i Cinex. Despues di e kreashon di Sambil, a lanta varios otro sentro komersial manera e Centro San Ignacio, Centro Comersial El Recreo i El Tolón Fashion Mall, kual tur tabata buska pa imita e estilo di eksito di Sambil, aunke ku promé ku esaki aparesé tabata eksisti e sentronan komersial importante Centro Cuidad Comercial Tamanaco (CCCT) i La Cascada.
Kadena di empresanan ku por keda haña frekuentemente den e sentronan ta: McDonalds, Wendy's, Tecni-Ciencias Libros, Planeta Sports i Tiendas Graffiti. E kantor prinispal, ku ta situá na Chacao den Caracas, den ost di e suidat, ta e terser sentro komersial mas grandi di Venezuela, despues di Parque Costazul na Isla di Margarita (84.000m2 di area pa bende) i y Parque Los Aviadores na Maracay (100.000m2 di area pa bende), kual ambos ta pertenesé na e empresa Grupo Sigo S.A. i ta un di esnan mas grandi den Latino Amérika ku un tamaño di 250.000m2 ((72. 000m2 di area pa bende i hür) ku 469 unit i 430 establesimentu.
Sambil Caracas tin sinku plaza: Central, Jardin, La Música, El Arte i La Fuente, i ku un garashi di parkér di kuater nivel ku kapasidat pa stashona 4000 òuto.
E afluensia di bishitante na e sentronan Sambil ta grandi i den korto tempu e popularidat di e sentronan a sòru pa e marka bira un marka solido den e país, kreando franchise manera e konkurso di beyesa Sambil Model i e Revista Sambil.
Sentro Komersialnan[editá | editá fuente]
Caracas; Venezuela (1998)[editá | editá fuente]
Centro Sambil Caracas a habri su porta riba 28 di mei 1998 i ta esnera un superfisie di 250.000 meter kuadrat di konstrukshon (72.000 meter kuadrat di area pa bende i hür), sinku piso komersial (Autopista, Acuario, Libertador, Feria i Diversión) ku 469 unit i 430 tienda, sinku plaza (Central, Jardín, La Música, El Arte i La Fuente), 10 sala di sine repartí den: piso Fería (4 sala di sine Cinex) i piso Autopista (6 sala di sine Cines Unidos) i un garashi di stashona outo di kuater nivel, ku kapasidat pa 4.000 outo.
E sentro ta ubika den e munisipio Chacao, entre di e snelwegnan Avenida Libertador i Autopista Francisco Fajardo, ku entrada direkto di ambos banda i den serkania di stashon Chacao di e metro di Caracas.
Valencia; Venezuela (2000)[editá | editá fuente]
Centro Sambil Valencia a keda inougurá riba promé di novèmber di aña 2000. Den dje ta situá e Museo di beisbòl Hall of Fame Baseball. E instalashon akí tin un superfisio di mas o menos 1.7000 meter kuadrat.
E sentro ta keda den e urbanisashon Mañongo di e munisipio Naguanagua.
Isla di Margarita; Venezuela (2001)[editá | editá fuente]
Centro Sambil Margarita ta keda na e avenida Jóvito Villalba, Pampatar, di e munisipio Maneiro di Estado Nueva Esparta. E area di konstrukshon tin un superfisio di 65.426 meter kuadrat, kual ta konsisti di e konstrukshon original i e ekspanshon ku a keda realisá na 2006. Situá den e sentro ta un Hotel kual ta integrá den e sentro i ku ta konsistí di 135 kamber ku un superfisio total di 12.090 m2. E akitektura di Sambil Margarita ta basá riba e konsepto di un "margarita". E sentro ta konstruí di tal manera ku e food court ta meimei i na kada banda tin koredor ku ta desaroyá di tal forma ku nan ta keda mane blachi di mata. Esaki ta duna impreshon di un flor, e margarita, di ariba.
Maracaibo; Venezuela (2004)[editá | editá fuente]
Centro Sambil Maracaibo a keda inougurá riba 28 di òktober 2004.
San Cristóbal; Venezuela (2006)[editá | editá fuente]
Centro Sambil San Cristóbal a keda inougurá riba 15 di novèmber 2006.
La Candelaria; Venezuela (2007)[editá | editá fuente]
Constructora Sambil a proyekta un segundo sentro komersial den suidat di Caracas ku ta karga e nòmber Sambil La Candelaria. Ora ku tabata kasi kla ku finalisashon di e edifisio, presidente di Venezuela, Hugo Chavez, a ekspropiá e edifisio, argumentando ku e sentro lo genera muchu trafiko. Pa e motibu aki nunka e edifisio no a habri pa servisio komersial. Aktualmente e edifisio ta pará será sin ku a kabele i sin okupashon. E sentro a sirbi komo refugio pa varios viktima ku a perde nan kas den e yobida di aña 2010 i 2011. Den mei 2015 Ministerio di Komersio Venesolano a duna di konose ku lo konverti e edifisio den un sentro kultural.
Barquisimeto; Venezuela (2008)[editá | editá fuente]
Inougurá formalmente riba 25 di yüni 2008, Sambil Barquisimeto ta keda entre Av. Venezuela, Av. Críspulo Benítez y la Av. Bracamonte, Barquisimeto, Municipio Iribarren Estado Lara i tin un superfisio di aproksimadamente 108.650,33 m2.
Den òktober 2007 a pre-inougurá e promé etapa di e sentro, ku algun establisimentu komersial i benta di kuminda.
E struktura di e sentro tin forma di un "kuarta" (instrumento musikal), tumando nota ku e suidad di Barquisimeto ta konosí komo "e kapital musikal di Venezuela".
Paraguaná; Venezuela (2009)[editá | editá fuente]
Centro Sambil Paraguaná a keda inougurá na aña 2009 den e suidat Punto Fijo i tin e forma di un koncha prehistoriko. Riba su terasa por haña e pisina di e lidotel.
Santo Domingo; Republika Dominikana (2013)[editá | editá fuente]
Centro Sambil Santo Domingo ta e sentro komersial mas grandi di Santo Domingo, e kapital di Republika Dominikana. E sentro a keda inougurá na 2013 ku presensia di e presidente Danilo Medina. E sentro tin 350 unit i un superfisio di 195.000 meter kuadrat. Huntu ku e sentro na Kòrsou i esun na Madrid, esaki ta e promé invershonnan pafó di Venezuela realisá pa Constructora Sambil.
Willemstad; Kòrsou (2015)[editá | editá fuente]
Centro Sambil Willemstad ta e sentro mas grandi i nobo den e suidat di Willemstad, Kòrsou i alabes tambe esun mas grandi den henter Karibe Hulandes. E ta e uniko sentro ku oranan di servisio ampliá, na un sitio atraktivo pa habitantenan lokal i turista. Den mei 2015, Sambil a tene un fiesta grandi di apertura pa promové e oportunidatnan uniko i e servisio ku e ta brinda e isla.


text:
Kralendijk – Indebon ta hasi un yamada na usuarionan di e pista di drag na Onima pa
semper pone siguridat na promé lugá i pa respetá regla. Riba djasabra 16 di sèptèmber
2023 i djadumingu 17 di sèptèmber e pista ta habrí for di 16:00 or te 19:00 or pa e
koredónan i públiko.
Riba e shofùrnan ta hasi un apelashon pa sòru pa nan outo ta na òrdu. Nan ta obligá
tambe pa bisti un hèlm. Na e pista di drag nan ta kontrolá severamente si partisipantenan i
públiko ta tene nan mes na regla.
For di djaluna 18 di sèptèmber e pista di drag ta habrí riba tur djamars, djaweps, djasabra
i djadumingu di 16:00 or pa 19:00 or. Riba djasabra 23 di sèptèmber e pista di drag ta
reservá pa outo di ‘remote control’.
Kralendijk – Indebon ta hasi un yamada na usuarionan di e pista di drag na Onima pa


text:
ORANJESTAD (EUX) – E kantidat di kas pa hende ku mester di sosten sosial, a oumentá ku sinku ku e komplementashon di e segundo fase di Felicia Viola van Zanten , e kompleho di bibienda di asistensia na Jonh Tearr road na lodi Dos di e kasnan nobo ta diseñá pa hendenan ku desabilidat físiko. E kompleho nobo ta inkluí tambe unidatnan di famia nobo i apartamentu. E kompania di konstrukshon, IBS, representá pa Carlyle Tearr, a hasi entrega ofisialmente di e apartamentunan nobo na Diputado Reuben Merkman djaluna último.
Tambe tabata presente direktor di asuntunan sosial, Carol Jack, konsehero Ingrid Whitfield i konsehero tékniko, Siem Dijkshoorn , djòin pa Elisabeth Jonas i Vernon Illidge , di asuntunan sosial I Martijn Voorham , di e programa i proyekto maneho di ofisina. Yamá na honor di Felicia Viola van Zanten, un di promé trahadónan sosial na Statia, e kompleho ta kompletamente mueblá ku su promé vishon pa asistí bida den e komunidat. E promé fase di e proyekto, loke a inkluí sinku kas, a keda komplementá na 2020 i e komplementashon di e segundo fase ta marka un paso signifikativo pa dilanti den topa ku e nesesidatnan di bienestar komunitario.


text:
Belastingdienst Caribisch Nederland (BCN) ta forma parti di Ofisina di Belastingdienst Nederland. BCN ta konsistí di tantu Ofisina di Impuesto komo di Duana Hulanda Karibense. BCN tin establesimentu na Boneiru, Saba i Sint Eustatius.
Ta ofresé bo e wèpsait di Belastingdienst Caribisch Nederland na tres idioma, hulandes, papiamentu i ingles. Riba e wèpsait ta ofresé bo diferente dokumento.
Mayoria di e dokumentonan aki ta disponibel na hulandes. Algun dokumento ta disponibel tambe na ingles i/òf na papiamentu.


text:
Kralendijk – Durante dies dia di enkuentronan ofisial Dutch Caribbean Nature Alliance (DCNA) a duna un ‘masterclass’ pa Miembronan di Parlamento hulandes, splikando e personanan presente e importansia di sostené konservashon di naturalesa na Karibe Hulandes i enfokando mas tantu riba efektonan ku kambio di klima lo tin na e islanan.
“Durante dies dia di enkuentro na Hulanda ku vários stakeholder nos a haña importante pa trese dilanti ku ainda na Hulanda tin un falta di konosementu di konservashon di naturalesa den e foko di biodiversidat den Reino Hulandes; e region di Karibe Hulandes. Pa e motibu akí un di e inisiativanan mayó ku nos a tuma ta pa organisá un ‘masterclass’ tokante Konservashon di Naturalesa na Karibe Hulandes, nos éksitonan i nos retonan, i loke ta rekirí pa oumentá e produktonan i servisionan ku Naturalesa ta proveé pa e desaroyo sosioekonómiko duradero di e islanan awor ku nos ta lantando i drentando den un realidat postpandémiko,” DCNA su Director Tadzio Bervoets ta komentá. Durante e enkuentronan a duna e personanan presente informashon tokante e status di konservashon di naturalesa na tur e seis islanan di Karibe Hulandes, e nesesidat pa inkluí tur e seis islanan di e region di Karibe Hulandes den desishonnan di Kambio di Klima ku Gobièrnu di Reino ta tuma i e nesesidat pa sostené konservashon di naturalesa na e islanan finansieramente.
“Un di e tópikonan mas notabel ku a bini dilanti durante e enkuentronan, sea ku ta ku e Ministerio di BZK, e Ministerio di Asuntu Ekonómiko i Kambio di Klima, òf ku e vários Miembronan di Parlamento di Hulanda, tabata e falta di konosementu na Hulanda di Konservashon di Naturalesa na Karibe Hulandes i kon protekshon di naturalesa lo sigurá un futuro finansiero duradero pa e islanan. Esaki ta e motibu ku tabata importante pa tene enkuentro ku e respektivo agentenan di toma di desishon, organisashonnan partner di naturalesa i institutonan di investigashon pa sigurá, ku na Hulanda, konservashon di naturalesa, Kambio di Klima i Maneho di Áreanan Protehá na Karibe Hulandes ta haña un lugá fiho riba agènda. Esaki tabata e meta mayó di loke tabata diskushonnan intenso i prolongá,” Bervoets a agregá.
Durante e enkuentronan DCNA a pidi spesífikamente pa tene kuenta ku e impaktonan di Kambio di Klima i e impaktonan riba Naturalesa, Komunidat i Ekonomianan di e komunidatnan mas vulnerabel di Reino, ku ta esunnan den e region di Karibe Hulandes, den e proseso di toma di desishon, spesífikamente ora esaki ta relatá na diskushonnan andando komo parti di e proseso di formashon di gobièrnu i pa pone e Sosten pa Naturalesa na Karibe Hulandes riba e futuro programanan di gobernashon.
Lesa tambe:
- Kiwanis Club of Kralendijk Bonaire tin un direktiva nobo i ta selebra di 5 aniversario
- Bonaire Tourism Summit 2023 a start na Courtyard Hotel
- Paga tinu riba uso di awa | Aviso
- JetAir Caribbean Ta Cuminsá Buelanan pa Boneiru dia 1 di November
- Servisionan di investigashon di krímen ta interseptá boto ku paranan eksótiko i arma


text:
Chaco Taekwondo Academy a yena cu hopi atleta y nan ta cla pa participa den Ultimate Taekwondo Cup dia 2 di September den Centro di Bario Brazil. Despues cu e atletanan di Chaco Taekwondo Academy a logra nan di 3 Best Team, hopi mayor a busca caminda pa pone nan yiunan train na Chaco Taekwondo Academy. Chaco Taekwondo Academy ta e scol den e area di Noord cu ta forma atletanan di caliber.
Master Miguel Genser, Master Yoshmar Wever y Master Melvin Rasmijn a prepara 27 atleta pa participa den Ultimate Taekwondo Cup. Nan atletanan cu ta den Taekwondo Team Aruba tambe ta participa den Ultimate Taekwondo Cup. Chaco Taekwondo Academy a prepara nan team pa bringa pa gana e di 4 Copa
pa nan sigura nan luga den Best of the Best Truescore Aruba 2023.


text:
Si bo propio cas ta dispone di conexion di coriente pero no di un propio meter, bo mester acudi personalmente na departamento di servicio di cliente di Elmar. Mester trece e siguiente documentonan:
- Un indentificacion valido (cedula, rijbewijs of paspoort);
- Un carchi di keur, ariba cual ta para cu e instalacion electrico ta gekeur;
- Un prueba di propiedad (acta notarial, formulario di Dienst Landmeetkunde en Vastgoedregistratie, departamento di administracion di hipoteca y kadaster (afd. Hypothecaire en kadastrale boekhouding).
E siguiente ta aplicabel, si ya tin un conexion y un meter:
- Mester (laga) kita e nomber riba cual e meter ta registra ;
- Despues di a kita e nomber di e cliente bieu, e cliente nobo mester acudi pa haci peticion nobo;
- Ora di haci peticion nobo, bin cu e documentonan manera aki riba menciona.
Si bo cas di huur ta dispone di un conexion pero no di un meter:
- Busca na servicio di cliente di Elmar un formulario pa peticion;
- E doño di cas mester yena su parti concerni completamente;
- Copia di identificacion di e doño di cas (cedula, rijbewijs of paspoort);
- Entrega e formulario pa peticion completamente yena na servicio di cliente.
Pa mas informacion bo por acudi na Elmar.


text:
Mirando tur e rare sprongen di oposicion y avalancha di flip flop sigur ta bon pa pueblo para keto e realisa cu oposicion kier manipula, instiga y sigur no ta para na bienestar general. Aki bou ta sigui algun di nan. Ta hopi tabatin durante e reunion aki.
Flip Flop enuanto pro y contra RAft
Den pasado tin parlamentarionan den oposicion cu a bisa publicamente y por escrito cu nan ta contra di Raft y a duna splicacion amplio dicon RAft no ta acceptabel y kico e ta nifica pa e autoridad di Parlamento y nos budgetrecht. Y awe ta sostene un mocion pa acceptacion di e RAft trankil asina, sin pidi un cambio of exigi respet pa Parlamento di Aruba y derechonan democratico di nos hendenan.
Flip Flop cu mocion
Dia 22 di augustus 2023 un mocion a keda traha y firma pa Accion21 Mansur, MAS Gunn y Independientenan Santos Do Nascimento y Croes. Door cu e reunion a keda geschors despues di prome tanda dia 22 di augustus nan no a haya oportunidad di presenta esaki. E mocion tabata trata e echo cu nan kier urgi Gobierno pa acorda un rijkswet encuanto supervision financiero cu Hulanda pa 31 di augusus 2023. E continuacion di e reunion a sigui diahuebs 7 di september 2023 y e mocion aki no a mira luz di dia y e mocion inicial a keda adapta y entrega. Independiente Croes no a sostene e mocion mediante su firma pero ta vota pro e mocion aki!
Flip Flop encuanto sosten incondicional na RAft
Dia 22 di augustus 2023 nan a indica, cu excepcion di Mansur, cu nan no ta sostene RAft incondicionalmente y ta desea cambio y toch ta bira urgi gobierno pa acorda sin pidi of exigi ningun cambio. Cu otro palabra nan ta sostene e RAft as is. Ta un lastima cu nan ta demostra un biaha mas cu nan no por bisti e pechi di nos pais y ta para bienestar di nos hendenan
Flip Flop politico
Wega politico. Den e verslag manda pa Hulanda partidonan politico tur a registra nan preocupacion, critica, tabatin deseonan pa cambio etc etc. Lastimamente, te dia di awe Parlamento no a haya contestacion riba e verslag manda pa Hulanda. Durante reunion cu excepcion di AVP tur otro partido den oposicion y independientenan ta manda Gobierno firma sin tene cuenta cu tur e aspectonan preocupante y consecuencianan indesea di RAft. Un falta di seriedad. Ki a para cu tur nan critica y nan preocupacionnan? Nan a evapora door cu nan a mira un situacion oportuno mirando cu algun gremio ta di opinion cu Gobierno mester sin mas acepta y sigui. Pueblo realisa cu e wega di manipulacion aki sigur no ta cumbini nos pais.